Ɛzoanvolɛma Gyima 22:1-30\nPɔɔlo hilehilele ye edwɛkɛ ne anu wɔ menli ne anyunlu (1-21)\nPɔɔlo hilele kɛ ɔle Wulomunli (22-29)\n22 “Mediema nee egya mɔ, akee bɛmaa mengilehile me edwɛkɛ ne anu mengile bɛ.”+ 2 Mɔɔ bɛdele kɛ ɔlɛtendɛ yeahile bɛ wɔ Hibulu aneɛ nu la, akee bɛyɛle koonwu kpalɛ, na ɔhanle kɛ: 3 “Mele Dwuunli,+ bɛwole me wɔ Taasɛse mɔɔ wɔ Selesea+ la, noko Gameeleɛle+ a hilele me debie wɔ suakpole ɛhye azo, kɛ mɔɔ yɛ nenyia mɔ Mɛla ne kile la pɛpɛɛpɛ a,+ na ɛnee mebɔ Nyamenle gyima ne anwo mɔdenle kɛ mɔɔ bɛ muala bɛyɛ ye ɛnɛ la.+ 4 Menyɛle menli mɔɔ boka Adenle ɛhye anwo la kpɔdekpɔde, memaanle bɛkyekyele bɛ bɛguale bɛ efiade na bɛhunle bɛ,+ 5 kɛ mɔɔ ɛsɔfo kpanyinli ne nee mgbanyima ne mɔ amuala di nwolɛ daselɛ la. Eza menliele ngɛlata wɔ bɛ lɔ kɛ mefa meahɔmaa mediema mɔɔ wɔ Damasekɛse la, na menzile nu kɛ mekahye bɛdabɛ mɔɔ bɛwɔ ɛkɛ la meakyekye bɛ meara Gyɛlusalɛm meamaa bɛahwe bɛ nzo. 6 “Na mɔɔ melua adenle zo melɛkɔ na ɔka ekyii medwu Damasekɛse la, kɛyɛ ewiazo bulu nee nwiɔ, arɛlevilɛ nu ala, wienyi kpole bie vi anwuma rabɔle yiale me,+ 7 na mempɛle menfinle na mendele ɛnelɛ bie kɛ: ‘Sɔɔlo, Sɔɔlo, duzu ati a ɛlɛyɛ me kpɔdekpɔde ɛ?’ 8 Membuale kɛ: ‘Yɛmenle, ɛdawɔ nwane ɔ?’ Na ɔbuale me kɛ: ‘Medame Gyisɛse mɔɔ mevi Nazalɛte mɔɔ ɛlɛyɛ me kpɔdekpɔde la ɔ.’ 9 Na menli mɔɔ nee me lua la nwunle wienyi ne, noko bɛande ahenle mɔɔ dendɛle hilele me la ane. 10 Akee menganle kɛ: ‘Yɛmenle, duzu a ɔwɔ kɛ meyɛ a?’ Awulae zele me kɛ: ‘Dwazo na kɔ Damasekɛse na bɛbaha debie biala mɔɔ ɔwɔ kɛ ɛyɛ la bɛahile wɔ.’+ 11 Noko kɛmɔ wienyi ne anyunlunyia ne ammaa meannwu debie la ati, menli mɔɔ nee me lua la sosɔle me sa vale me hɔle Damasekɛse. 12 “Ɛnee nrenyia bie mɔɔ bɛfɛlɛ ye Ananayase, mɔɔ ɔdi Mɛla ne azo kpalɛ na Dwuuma amuala ka ɔ nwo edwɛkɛ kpalɛ la wɔ ɛkɛ, 13 ɔrale me nwo ɛkɛ. Ɔgyinlanle me nwo ɛkɛ ne na ɔzele me kɛ: ‘Adiema Sɔɔlo, nwu debie bieko!’ Na ɛkɛ ne ala memaanle me nye zo na menwunle ye.+ 14 Ɔhanle kɛ: ‘Yɛ nenyia mɔ Nyamenle ne ɛkpa wɔ kɛ ɛnwu ye ɛhulolɛdeɛ, na ɛnwu tenlenenli ne+ na ɛde ɔ ne, 15 ɔluakɛ ɛbali ɔ nwo daselɛ wɔaha ninyɛne mɔɔ wɔde nee mɔɔ wɔnwu ye la wɔahile menli muala.+ 16 Na duzu a akee ɛlɛkendɛ a? Dwazo, maa bɛzɔne* wɔ na bɔ ye duma fa wowo wɔ ɛtane ne mɔ.’+ 17 “Noko mɔɔ menziale mengɔle Gyɛlusalɛm+ na melɛyɛ asɔne wɔ ɛzonlenlɛsua ne anu la, menwunle ɛnyelɛzodeɛnwunlɛ bie 18 na menwunle kɛ ɔlɛka yeahile me kɛ: ‘Ka ɛ nwo fi Gyɛlusalɛm ɛke, ɔluakɛ bɛnrɛlie me nwo daselɛ ne mɔɔ ɛlɛdi la bɛnrɛdo nu.’+ 19 Na menganle kɛ: ‘Awulae, bɛdabɛ mumua ne bɛze ye wienyi kɛ ɛnee mekɔ nyianu azua ne mɔ anu na mebo bɛdabɛ mɔɔ bɛdie wɔ bɛdi la na megua bɛ efiade;+ 20 na mɔɔ bɛwola wɔ dasevolɛ Sitivin mogya bɛagua la, ɛnee megyi ɛkɛ, na menliele mendole nuhua, na meneanle bɛdabɛ mɔɔ bɛlɛku ye la adɛladeɛ ne mɔ azo.’+ 21 Noko ɔzele me kɛ: ‘Kɔ, ɔluakɛ mebazoa wɔ wɔ maanle maanle mɔɔ wɔ moamoa la anu.’”+ 22 Na bɛdiele ye too ɔhanle edwɛkɛ ɛhye. Akee bɛdeɛdeanle nu bɛhanle kɛ: “Ye nrenyia ɛhye fi azɛlɛ ye azo, ɔluakɛ ɔnfɛta kɛ ɔtɛnla aze!” 23 Kɛmɔ ɛnee bɛlɛteɛdea nu bɛavuandivuandi bɛ adɛladeɛ aguzo ne mɔ bɛagua, na bɛsande munlutu wɔ anwomanyunlu la ati,+ 24 sogyama kpanyinli ne hanle kɛ bɛva Pɔɔlo bɛrɛla ɛleka mɔɔ sogyama ne de la, na ɔhanle kɛ ɔwɔ kɛ bɛbo* ye na bɛbizebiza ye edwɛkɛ amaa yeanwu debie fɔɔnwo mɔɔ ɔti bɛlɛteɛdea nu bɛagua Pɔɔlo anwo zo la. 25 Noko mɔɔ bɛzanle ye nu kɛ bɛbo ye la, Pɔɔlo zele sogya kpanyinli ne mɔɔ gyi ɛkɛ la kɛ: “Asoo mɛla maa adenle kɛ bɛkɛbo Wulomunli wɔ mekɛ mɔɔ bɛtɛbuale ye fɔlɛ* la ɔ?”+ 26 Mɔɔ sogya kpanyinli ne dele ɛhye la, ɔhɔle sogyama kpanyinli ne anwo ɛkɛ na ɔzele ye kɛ: “Duzu a ɛkpondɛ kɛ ɛyɛ a? Ɔluakɛ nrenyia ɛhye le Wulomunli.” 27 Ɔti sogyama kpanyinli ne hɔle ɔ nwo ɛkɛ na ɔbizale ye kɛ: “Saa ɛle Wulomunli a ka kile me?” Ɔhanle kɛ: “Ɛhɛe.” 28 Sogyama kpanyinli ne buale kɛ: “Menduale ezukoa kpole kpalɛ na meahola meayɛ Wulomunli.” Pɔɔlo hanle kɛ: “Mame, bɛwole me Wulomunli.”+ 29 Ɔti ɛkɛ ne ala menli mɔɔ anrɛɛ bɛbo ye na bɛabizebiza ye edwɛkɛ ne la hwenle bɛ nwo vile ɔ nwo ɛkɛ; na mɔɔ sogyama kpanyinli ne nwunle kɛ ɔle Wulomunli na yegua ye kyeenyi la, ye ahonle dule.+ 30 Ɔti aleɛ hyenle la, kɛmɔ ɛnee ɔkpondɛ kɛ ɔnwu deɛmɔti Dwuuma ne ɛlɛto ye ɛzonle la ati, ɔyele ye na ɔmaanle ɛsɔfo mgbanyinli ne mɔ nee Sanhedelin ne amuala rayiale nu. Akee ɔmaanle Pɔɔlo dwule aze na ɔmaanle ɔgyinlanle bɛ avinli.+\n^ Anzɛɛ “maa bɛnloma.”


Edwɛkɛ Mɔɔ Yɛ Nyane—Mekɛ Mɔɔ Yɛva Yɛ “Gɔnwo Anwo Ɛya” La (Kɔlɔsaema 3:13)\nEdwɛkɛ Mɔɔ Yɛ Nyane—Mekɛ Mɔɔ Yɛva Yɛ “Gɔnwo Anwo Ɛya” La\n“Adiema raalɛ bie mɔɔ wɔ me asafo nu la dole me ɛzonle kɛ mewua ye ezukoa. Menli mɔɔ wɔ asafo ne anu la dele na bɛ nee ye yɛle adwenle. Nzinlii, adiema raalɛ ne hanle hilele me kɛ tɛ medame a menvale ezukoa ne a. Ɔwɔ nu kɛ ɔkpale me kyɛlɛ ɛdeɛ, noko mendele nganeɛ kɛ menrɛhola menrɛva menrɛhyɛ ye ɛlɛ.”—Linda.\nASOO diedinli bie ɛmaa wɔli nyane kɛmɔ ɔdole Linda la ɔ? Ɔyɛ alɔbɔlɛ kɛ, bie mɔ ɛli nyane ɔlua bɛ mediema subane ti na ɛhye ɛha bɛ ɛzonlenlɛ. Asoo kɛ wɔ tɛnlabelɛ ne de la ɛne?\nNwane A “Kɛhola Kɛkpɔkye Yɛ Kɛvi Nyamenle Ɛhulolɛ Ne” Anwo A?\nNɔhalɛ nu, bie a ɔbayɛ se kɛ yɛbava yɛ mediema nvonleɛ yɛahyɛ bɛ. Yeanyɛ boɛ fee la, ɔwɔ kɛ Kilisienema kulo bɛ nwo ngoko ngoko. (Dwɔn 13:34, 35) Saa adiema bie yɛ yɛ ɛtane a, ɔkola ɔmaa yɛ sa nu to na yɛdi nyane.—Edwɛndolɛ 55:12.\nBaebolo ne ka kɛ ɔdwu mekɛ ne bie a, Kilisienema bahola ava ‘bɛ gɔnwo mɔ anwo ɛya.’ (Kɔlɔsaema 3:13) Saa ɛhye bie to yɛ a, wɔannea ɔbayɛ se kɛ yɛbava ahenle ɛtane yɛahyɛ ye. Duzu a bahola aboa yɛ a? Suzu Baebolo ngyinlazo nsa anwo:\nYɛ anwuma Selɛ ne ze debie biala. Gyihova nwu debie biala mɔɔ kɔ zo la. Nzisi nee amaneɛnwunlɛ mɔɔ vi nu ba la boka nwo. (Hibuluma 4:13) Eza yɛnwu amaneɛ a, Gyihova di nyane. (Ayezaya 63:9) Ɔmmaa “amaneɛnwunlɛ anzɛɛ anwongyelelɛ” anzɛɛ debie biala—bɔbɔ ye sonvolɛma—adenle kɛ ‘bɛkɛkpɔkye yɛ bɛkɛvi Nyamenle ɛhulolɛ ne’ anwo. (Wulomuma 8:35, 38, 39) Ɛhye ati ɔnle kɛ yɛdayɛ noko yɛmaa debie biala anzɛɛ awie biala kpɔkye yɛ fi Gyihova anwo.\nYɛfa ɛtane yɛkyɛ noko yɛnlie ɛtane yɛndo nu. Saa yɛfa menli mɔɔ yɛ yɛ ɛtane la nvonleɛ yɛkyɛ bɛ a, ɔngile kɛ yɛ nye die ɛtane nwo anzɛɛ yɛdie bɛ nyɛleɛ ne yɛto nu. Kakye kɛ, Gyihova ɛnlie ɛtaneyɛlɛ ɛndo nu, noko ɔfa ɛtane ɔkyɛ saa ɔnyia debie mɔɔ ɔkola ɔgyinla zo ɔfa ɔkyɛ a. (Edwɛndolɛ 103:12, 13; Habakɛke 1:13) Saa Gyihova maa yɛ anwosesebɛ kɛ yɛva ɛtane yɛhyɛ a, ɛnee ɔlɛka yeahile yɛ kɛ yɛzukoa ye. “Ɔnva ɛya ɔnzie ɔ kunlu dahuu.”—Edwɛndolɛ 103:9; Mateyu 6:14.\nSaa yɛgyakyi edwɛkɛ nu a, ɔboa yɛ kpalɛ. Adenle boni azo? Suzu neazo ɛhye anwo nea. Fa ye kɛ wɔmaa bolɛ mɔɔ ɔnyɛ ɛlomboɛ la zo na wɔdende ɛ sa. Ɛbahola wɔalɛ ye wɔ mekɛ ezinra bie anu. Noko saa ɛdɛ ɛkyɛ a, mekɛ tendenle nyɛ a ɛbahola wɔalɛ ye ɛ sa nu a? Mitini anzɛɛ dɔnehwele? Saa ɔkyɛ a, ɛbavɛ na ɛ sa babu! Nɔhalɛ nu, bolɛ ne ɛlomboɛ ne ɛngakyi. Noko saa ɛdɛ ɛkyɛ a, ɛbade nganeɛ kɛ ɔyɛ ɛlomboɛ. Zɔhane ala a edwɛkɛ mɔɔ yɛ nyane mɔɔ yɛfa yɛsie yɛ nu la de a. Saa ɔkyɛ na edwɛkɛ ne le ekyi bɔbɔ a, ɔmaa yɛdi nyane. Ɔnyɛ nwanwane kɛ, Gyihova se yɛgyakyi edwɛkɛ nu la. Nɔhalɛ nu, yɛyɛ zɔ a, ɔboa yɛ kpalɛ.—Mrɛlɛbulɛ 11:17.\nSaa yɛgyakyi edwɛkɛ nu a, ɔboa yɛ kpalɛ\n“Mendele nganeɛ kɛ Gyihova ɛlɛtendɛ ahile me”\nDuzu a boale Linda mɔɔ yeammaa yeanva kɛzi ɔ diema diedinli ne nee ye lile la anwo edwɛkɛ yeanzie ye nu ɛ? Ko a le kɛ, ɔdwenledwenlenle Ngɛlɛlera mɔɔ ka deɛmɔti ɔwɔ kɛ yɛfa ɛtane yɛkyɛ la anwo. (Edwɛndolɛ 130:3, 4) Mɔɔ boale Linda kpalɛ la a le kɛ, ɔranwunle kɛ saa yɛfa ɛtane yɛkyɛ a, Gyihova noko bava yɛ ɛtane yeahyɛ yɛ. (Ɛfɛsɛsema 4:32–5:2) Edwɛkɛ zɔhane maanle ɔhanle kɛ: “Mendele nganeɛ kɛ Gyihova ɛlɛtendɛ ahile me.”\nYeangyɛ biala, Linda gyakyile edwɛkɛ ne anu bɔkɔɔ. Ɔvile ahonle kɔsɔɔti anu ɔvale ɔhyɛle ɔ diema ne, na ɛnɛ bɛ mu nwiɔ bɛle agɔnwolɛma. Kɛkala Linda ɛhwe ɛbikye Gyihova kpalɛ wɔ ye ɛzonlenlɛ nu. Nyia anwodozo kɛ Gyihova kulo kɛ ɔboa ɛdawɔ noko ɔmaa ɛyɛ zɔ.\nMarie hanle kɛ: “Mengyakyile debiezukoalɛ ɛhɔlɛ la, menvale menli anwo ɛya.” “Noko Draw Close to Jehovah buluku ne maanle menwunle kɛ Gyihova le kpalɛ yɛɛ ɔlɛ ɛlɔlɛ. Mɔɔ mengengale la, ɛhulolɛ mɔɔ melɛ memaa ye la yɛle kpole.” Buluku ne tile 26 nee 30 ka deɛmɔti Gyihova fa ɛtane kyɛ, kɛzi ɔyɛ ye nee kɛ ɔkɛyɛ na yɛazukoa ye la.


Mosisi Nee Kɔbele Ɛwɔlɛ Ne | Baebolo Nu Edwɛkɛ\nKɔbele Ɛwɔlɛ Ne\nASOO ɛhye zɔho ɛwɔlɛ kpalɛ mɔɔ bɛva bɛbeba baka ne anwo ɔ? Kyɛkyɛ. Bɛva kɔbele a bɛyɛ ɛwɔlɛ ne a. Gyihova hanle hilele Mosisi kɛ ɔva ɔhenda baka zo amaa menli ne anlea na bɛanyia ngoane. Noko nwɔlɛ ne mɔɔ wɔ azɛlɛ ne anwo la le nwɔlɛ mgbalɛ. Bɛkeka menli ne mɔ, na bɛmaa bɛ nwo ɛdo bɛ. Ɛze deɛ mɔɔ ɔti yera ye zɔ la ɔ?\nYizilayɛma ne mɔ ɛdendɛ ɛtia Nyamenle nee Mosisi la ati ɔ. Bɛse: ‘Duzu ati yɛɛ bɛva yɛ bɛvi Yigyibiti kɛ yɛrawu wɔ fienemgbole ye anu ɛ? Nzule nee aleɛ bɔbɔ ɛnle ɛke. Mana aleɛ funli ɛhye yɛnrɛhola bieko di.’\nNoko mana ne le aleɛ kpalɛ. Gyihova lua nwanwane adenle zo a yeva yemaa bɛ a. Eza ɔlua nwanwane adenle zo a yemaa bɛ nzule a. Noko menli ne angile anyezɔlɛ wɔ ɛhye mɔ mɔɔ Nyamenle ɛyɛ ɛmaa bɛ la anwo. Ɔti Gyihova zoanle nwɔlɛ anwo ɛzulolɛ ɛhye mɔ vale hwenle Yizilayɛma anzo. Nwɔlɛ ne mɔ kekale bɛ na bɛ nuhua dɔɔnwo wule.\nAwieleɛ kolaa ne menli ne rale Mosisi anwo ɛkɛ ne, na bɛhanle kɛ: ‘Yɛyɛ ɛtane, ɔluakɛ yɛdendɛ yɛtia Gyihova nee ɛdawɔ. Sɛlɛ Gyihova maa ɔmaa nwɔlɛ ɛhye mɔ ɛhɔ.’\nYemɔti Mosisi zɛlɛle manle menli ne. Na Gyihova hanle hilele Mosisi kɛ ɔyɛ kɔbele ɛwɔlɛ ɛhye. Ɔse ɔva ɔhenda baka zo, na ɔwɔ kɛ awie biala mɔɔ ɛwɔlɛ kɛha ye la nea. Mosisi yɛle mɔɔ Nyamenle hanle hilele ye la. Na menli mɔɔ ɛwɔlɛ hale bɛ la dole bɛ nye nleanle kɔbele ɛwɔlɛ ne na bɛdele kpɔkɛ bieko.\nYɛsukoa debie yɛfi ɛhye anu. Wɔ adenle bie azo, yɛ muala yɛle kɛ Yizilayɛma ne mɔ mɔɔ nwɔlɛ ne kekale bɛ la. Yɛ muala yɛlɛwu. To ɛ nye nea ɛleka mɔɔ ɛde la, na ɛbanwu ye kɛ menli yɛ mgbanyinli, bɛ nwo to bɛ, na bɛwu. Ɔluakɛ raalɛ nee nrenya mɔɔ lumua la, Adam nee Yive hwenle bɛ nwo vile Gyihova adehilelɛ bo, na yɛdayɛ noko yɛle bɛ mra la ati a yera ye zɔ a. Noko Gyihova ɛyɛ nziezielɛ mɔɔ bamaa yɛadɛnla aze dahuu a.\nGyihova zoanle ɔ Ra, Gyesɛse Kelaese, rale azɛlɛ ye azo. Bɛhendanle Gyesɛse wɔ baka zo, ɔluakɛ ɛnee menli dɔɔnwo suzu kɛ ɔle ɛtanevolɛ. Noko Gyihova vale Gyesɛse manle kɛ ɔlie yɛ ngoane. Saa yɛfa yɛ nwo yɛto ɔ nwo zo, na yɛdi ɔ nzi a, yɛbahola yɛanyia dahuu ngoane. Yɛbazukoa ɛhye anwo edwɛkɛ dɔɔnwo amozii.\nƐdianlɛ 21:4-9; Dwɔn 3:14, 15.\nFa nwa awie Fa nwa awie Kɔbele Ɛwɔlɛ Ne


Edwɛne 126 | Yintanɛte Zo Baebolo | Ewiade Fofolɛ Ngilebɛbo\nAnwumavolɛ Edwɛne. 126 Mekɛ mɔɔ Gyihova boɔboale Zayɔnoma mɔɔ wɔ akɛlɛzonlenlɛ nu anloa ziale rale la,+Ɔyɛle yɛ kɛ yɛlɛka ɛlalɛ la. 2 Mekɛ zɔhane yɛ nloa anwo yɛle ɛzelekɛ ngomeNa yɛvale yɛ tafinlima yɛdeɛdeanle nu anyelielɛ nu.+ Mekɛ zɔhane bɛhanle ye wɔ maanle maanle ne mɔ anu kɛ: “Gyihova ɛyɛ ninyɛne mgbole ɛmaa bɛ.”+ 3 Gyihova ɛyɛ ninyɛne mgbole ɛmaa yɛ,+Na yɛ nye ɛlie kpole. 4 O Gyihova, boɔboa yɛ menli mɔɔ bɛwɔ akɛlɛzonlenlɛ nu la anloa sia bɛla,*Kɛ azudenle ne mɔ mɔɔ wɔ Nɛgɛbe* la. 5 Bɛdabɛ mɔɔ bɛfa monle bɛdua ma laBɛava anyelielɛ adeɛdea nu ade. 6 Mɔɔ fa ɛzunlɛ kɔWɔ mekɛ mɔɔ ɔzo ye ma kodoku la,Bava anyelielɛ adeɛdea nu azia ara+Wɔ mekɛ mɔɔ ɔzo ye ma mɔɔ yehɔde la.+\n^ Anzɛɛ “bieko.”


Edwɛne 117—Nyia Kpalɛyɛlɛ Subane | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai Alur America Mumule Aneɛ Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chile Mumule Aneɛ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Cuba Mumule Aneɛ Czech Damara Dangme Danish Dayak Ngaju Digor Douala Drehu Dutch Ecuador Mumule Aneɛ Edo Efik English Esan Estonian Ewe Fang Faroese Fijian Finnish Fon French Fulfulde (Cameroon) Ga Galician Georgian German German Mumule Aneɛ Giliki Gitonga Gokana Guarani Gun Haitian Creole Hakka (Taiwan) Hausa Herero Hibulu Hiligaynon Hindi Hiri Motu Hungarian Iban Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Medumba Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Ronga Runyankore Russia Mumule Aneɛ Russian Rutoro Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Welsh Wolaita Xhosa Yapese Yoruba Zapotec (Isthmus) Zulu\nNyia Kpalɛyɛlɛ Subane\n(2 Edwɛkɛsisilɛ 6:41)\n1. O kpa-lɛ-yɛ-lɛ Nya-me-nle,\nƐ-maa yɛ-nyia nyi-la-lɛ.\nƐ nwo te, ɛ-di nɔ-ha-lɛ.\nWɔ nde-nle mua-la te-nrɛ\nYɛɛ ɛ-se yɛ a-nwu-nvɔ-ne.\nWɔ ɛ-lo-lɛ ne bo zo.\nƐ-fɛ-ta kɛ yɛ-so-nle wɔ,\nYɛ-ba-maa ɛ nye a-lie.\n2. Yɛ-nwu wɔ kpa-lɛ-yɛ-lɛ ne\nWɔ wɔ me-nli ne a-nu.\nE-dwɛ-kpa ne no-lo-bɔ-lɛ,\nBɛ nyɛ-leɛ maa yɛ-nwu ye.\nƐ-ki-le-hi-le bɛ kpa-lɛ,\nMe-nli dɔɔnwo nyia zo nva-soɛ.\nMaa yɛ sun-sum nwua-nza-nwua-nza,\nMaa yɛ-yɛ kpa-lɛ da-huu.\n3. Yi-la yɛ kpa-lɛ-yɛ-lɛ zo,\nMgbo-le nee ngyi-kyi mua-la\nMɔɔ yɛ-yɛ yɛ-maa me-nli la,\nTi-ti-li yɛ me-die-ma.\nWɔ yɛ a-bu-sua, a-sa-fo,\nSu-a zo nee kpa-lɛ-zo,\nFa wɔ sun-sum ne bo-a yɛ\nMaa yɛ-yɛ me-nli kpa-lɛ.\n(Eza nea Edw. 103:10; Maake 10:18; Gal. 5:22; Ɛfɛ. 5:9.)\nFa nwa awie Fa nwa awie Nyia Kpalɛyɛlɛ Subane\nNyia Kpalɛyɛlɛ Subane (Edwɛne 117)\nsjj edwɛne 117


Maake Edwɛkpa 13:1-37\n13 Mekɛ mɔɔ ɔvi ɛzonlenlɛsua ne anu ɔlɛfinde la, ye ɛdoavolɛma ne mɔ ko zele ye kɛ: “Kilehilevolɛ, nea! awolɛ nee azua ngɛnlɛma boni ɛne!”+ 2 Noko, Gyisɛse zele ye kɛ: “Bɛnwu azua mgbole ɛhye mɔ ɔ? Kɛ ɔde ye biala la, bɛnrɛgyakyi bolɛ wɔ bolɛ zo wɔ ɛke mɔɔ bɛnrɛdwula ye aze a.”+ 3 Mɔɔ ɔde Ɔlivi Boka ne azo na ɔ nye dua ɛzonlenlɛsua ne la, Pita, Gyemise, Dwɔn nee Andelu bizale ye wɔ ahane kɛ: 4 “Ka kile yɛ, mekɛ boni a ninyɛne ɛhye mɔ bazi a, na duzu a bayɛ ninyɛne ɛhye mɔ awieleɛ ne anwo sɛkɛlɛneɛ a?”+ 5 Yemɔti ɔbɔle ɔ bo ɔhanle ɔhilele bɛ kɛ: “Bɛnlea boɛ na awie ambɛlɛbɛla bɛ.+ 6 Menli dɔɔnwo bava me duma ara na bɛaha kɛ, ‘Mame a mele Kelaese ne a,’ na bɛbabɛlɛbɛla menli dɔɔnwo. 7 Bieko, saa bɛte konle mɔɔ bikye bɛ nee konle mɔɔ wɔ moamoa la anwo amaneɛbɔlɛ a, bɛnlea na bɛ ahonle andu; ɔwɔ kɛ ninyɛne ɛhye mɔ sisi noko ɛnee awieleɛ ne ɛtɛnyianle ɛtɛbale.+ 8 “Na maanle badwazo atia maanle yɛɛ belemgbunlililɛ badwazo atia belemgbunlililɛ;+ azɛlɛkpusulɛ bara ɛleka ngakyile; ɛhɔne noko bara.+ Ɛhye mɔ le awolɛ nyanedelɛ mɔlebɛbo.+ 9 “Bɛmɛ, bɛnlea bɛ nwo boɛ. Menli bava bɛ ahɔ kɔɔto,+ yɛɛ bɛbabo bɛ wɔ nyianu azua ne mɔ anu+ na bɛava bɛ bɛagyinla amɛnladoma nee arelemgbunli nyunlu ɔlua medame ti, amaa yeayɛ daselɛ yeamaa bɛ.+ 10 Eza ɔwɔ kɛ bɛdimoa bɛbɔ edwɛkpa ne nolo wɔ maanle maanle kɔsɔɔti anu.+ 11 Na saa bɛ nee bɛ ɛlɛkɔ bɛahɔye bɛ bɛamaa a, bɛmmadwenledwenle mɔɔ bɛbaha la anwo; na mɔɔ bɛbava bɛamaa bɛ wɔ dɔnehwele zɔhane anu la, bɛha yemɔ ala, ɔluakɛ tɛ bɛmɛ a bɛbadendɛ a, emomu sunsum nwuanzanwuanza ne.+ 12 Bieko, adiema baye adiema amaa yeamaa bɛahu ye, na papa aye ɔ ra amaa, yɛɛ ngakula badwazo atia bɛ awovolɛ na bɛamaa bɛahu bɛ.+ 13 Na me duma ne ati, menli kɔsɔɔti bakpɔ bɛ.+ Noko mɔɔ kɛgyinla nu kɛhɔ awieleɛ+ la bɛbalie ye ngoane.+ 14 “Noko, saa bɛnwu kyibadeɛ ne mɔɔ bɔ maanle la+ kɛ ɔgyi ɛleka mɔɔ ɔnle kɛ ɔgyinla la a (maa kengavolɛ ne ɛva nwunu ɛli gyima), ɛnee bɛmaa bɛdabɛ mɔɔ bɛwɔ Dwudiya la ɛbɔ ɔ bo ɛnriandi ɛhɔ awoka ne mɔ azo.+ 15 Mɔɔ wɔ sua ti zo la mmadwu aze anzɛɛ mmakɔ ye sua ne anu kɛ ɔkava debie; 16 yɛɛ mɔɔ wɔ ɛbɔ nu la mmasia ba ninyɛne mɔɔ yegyakyi ye ɔ nzi la anwo kɛ ɔbava ye tɛladeɛ aguzo. 17 Mekɛ ne anu, nrenzɛvolɛma nee bɛdabɛ mɔɔ bɛmaa ngakula nyɛfonlɛ la, bɛ gyakɔ!+ 18 Bɛhɔ zo bɛyɛ asɔne na yeanzi fɔsɛlɛ nu; 19 ɔluakɛ mekɛ zɔhane bayɛ anwongyelelɛ mekɛ+ mɔɔ ɔvi abɔdeɛ mɔɔ Nyamenle bɔle la mɔlebɛbo too mɔɔ badwu zɔhane mekɛ ne la, bie ɛtɛsile ɛlɛ yɛɛ bieko noko ɛnrɛzi ɛlɛ.+ 20 Nɔhalɛ nu, saa Gyihova* ampɛ mekɛ ne azo a, bɛnrɛlie nwonane biala ngoane. Noko ɔlua bɛdabɛ mɔɔ yekpa bɛ la ati yepɛ mekɛ ne azo.+ 21 “Akee saa awie ka kile bɛ kɛ, ‘Nea! Kelaese ne wɔ ɛke,’ anzɛɛ ‘Nea! Yemɔ a wɔ nehane la’ a, bɛmmadie bɛdi.+ 22 Ɔluakɛ adalɛ Kelaesema nee adalɛ ngapezoma badwazo+ na bɛbayɛ sɛkɛlɛneɛ mgbole nee nwanwane ninyɛne bɛava bɛabɛlɛbɛla menli, na saa bɛyɛ na ɔkɛyɛ boɛ a, bɛabɛlɛbɛla bɛdabɛ mɔɔ bɛkpa bɛ la. 23 Yemɔti bɛnlea bɛ nwo boɛ.+ Melimoa meha ninyɛne ɛhye mɔ amuala mehile bɛ. 24 “Mekɛ ne anu, wɔ anwongyelelɛ mekɛ zɔhane anzi, awozinli baheda sɛnzɛne ne azo, na siane ne ɛnrɛda,+ 25 na nwɔlɔra vi anwuma badudu agua aze, na bɛbawoso anwuma tumi ne. 26 Akee bɛbanwu kɛ sonla Ra ne+ lɛ tumi kpole nee anyunlunyia lua amungu nu ɔlɛba.+ 27 Na ɔbazoa anwumabɔvolɛma yeamaa bɛahɔboɔboa bɛdabɛ mɔɔ yekpa bɛ la anloa bɛavi anwoma nna ne anu, ɔvi azɛlɛ ye ati yeahɔdwu anwuma nehane.+ 28 “Akee bɛzukoa debie bɛvi feege baka ne anwo ndonwo ɛhye anu: Saa ɔ nye wɔlɔ na ɔwula nya a, ɛnee bɛze kɛ wawaa ɛbikye.+ 29 Zɔhane ala a bɛdabɛ noko, saa bɛnwu kɛ ninyɛne ɛhye mɔ ɛlɛsisi a, bɛnwu ye kɛ yebikye nlenkɛ ne mɔ anloa a.+ 30 Nɔhalɛ nu meka meahile bɛ kɛ, awolɛndoazo ɛhye ɛnrɛpɛ nu ɛlɛ kɔkpula kɛ ninyɛne ɛhye mɔ amuala bara nu la.+ 31 Anwuma nee aze* bapɛ nu,+ noko me edwɛkɛ ɛnrɛpɛ nu ɛlɛ.+ 32 “Mɔɔ fale kenle zɔhane anzɛɛ dɔnehwele ne anwo la ɛdeɛ, awie biala ɛnze, anwumabɔvolɛma mɔɔ wɔ anwuma nee Ralɛ ne bɔbɔ ɛnze, kyesɛ Selɛ ne ala.+ 33 Bɛhɔ zo bɛnlea, bɛhɔ zo bɛzinza,+ ɔluakɛ bɛnze mekɛ ne.+ 34 Ɔle kɛ nrenyia bie mɔɔ ɛlɛtu adenle na ɔvale ye sua ɔwulale ye ngɛkɛlɛ ne mɔ asa anu la,+ ɔmaanle ko biala gyima, na ɔhanle ɔhilele mɔɔ nea anlenkɛ ne la kɛ ɔhɔ zo ɔzinza.+ 35 Yemɔti bɛhɔ zo bɛzinza, ɔboalekɛ bɛnze kenle mɔɔ suamenle ne bara la,+ saa ɔbara nɔsolɛ nu anzɛɛ nɔɔzo* anzɛɛ kolaa na aleɛbahye adwu* anzɛɛ nwonlomɔ mangyee a,+ 36 amaa saa ɔba arɛlevilɛ nu a, yeambando bɛ kɛ bɛdeda.+ 37 Mɔɔ melɛka meahile bɛ la, melɛka meahile awie biala: Bɛhɔ zo bɛzinza.”+


Dwɛkɛ. Siane-bulu 26, 2021\nAnokwale by GhanaThink, Dwɛkɛ. Siane-ɛnzulɛ 8, 2021 - Maanle. Siane-bulu 27, 2021. 𓀠 42\nRa bie lɛ diedi ngakyile.\nRa bie nea ngakyile.\nNienwu?: Accra, Ghana\nKenle nzu?: Kenlenzile. Siane-ɛlune 31, 2021.\nHɔane?: Ra wɔ diedi ngakyile.\nRa wɔ enrinli ngakyile.\nguabelɛ: Ra ne kɔ sukulu kɔ.\n#adwenle #yɛ #kilehile #ra #bie #lɛ #ngakyile #diedi #nea #nienwu #kenle nzu #duzu ati #muala #kyia #ndetelɛ #hɔane #wɔ #enrinli #guabelɛ #kɔ #sukulu


KENGA YE WƆ Afrikaans Albanian Amharic Arabic Armenian Armenian (West) Aymara Bicol Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dutch Efik English Estonian Ewe Finnish French Ga Georgian German Giliki Guarani Haitian Creole Hibulu Hiligaynon Hungarian Icelandic Igbo Iloko Indonesian Italian Japanese Kamba Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Maltese Maya Mixe (North Central) Mongolian Myanmar Nahuatl (Central) Nahuatl (Northern Puebla) Ndebele Ndonga Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese (Brazil) Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Wolaita Xhosa Yoruba Zapotec (Isthmus) Zulu\nSAA ɛdwenle nwolɛ kɛ kenle bie ɛbayɛ kpanyinli a, kɛzi ɛte nganeɛ ɛ? Ɛhye gyegye menli dɔɔnwo na ɔmaa ɛzulolɛ ka bɛ, ɔboalekɛ mgbanyinliyɛlɛ nee ngyegyelɛ lua. Bɛ nwonane nwoso, ɔmaa bɛ anwosesebɛ zo te, bɛ rɛle fi debie, eza ɔ nee anwondolɛ lua.\nNoko akee, asolo kɛzi awie biala mgbanyinliyɛlɛ nu de a. Bie mɔ lɛ kpɔkɛdelɛ kpalɛ wɔ nwonane nee adwenle nu. Anyuhɔlɛ mɔɔ bɛnyia ye wɔ ayileyɛlɛ nu la ɛmaa bie mɔ ɛnyia bɛ ewule ne sɔbelɛ. Ɛhye ati, bie mɔ tɛnla aze kyɛ yɛɛ bɛ nwo yɛ se wɔ maanle bie mɔ anu.\nNoko, saa bɛyia ngyegyelɛ anzɛɛ bɛnyia bie bɔbɔ a, menli dɔɔnwo bahulo kɛ bɛkɛnyia anyelielɛ wɔ bɛ mgbanyinliyɛlɛ nu. Kɛ ɔkɛyɛ na bɛayɛ ɛhye ɛ? Ɛhye bagyinla yɛ subane nee ɛhulolɛ mɔɔ yɛlɛ kɛ yɛbalie yɛ asetɛnla fofolɛ ɛhye yɛado nu la azo. Bɛmaa yɛzuzu ndenle bie mɔ nee Baebolo ngyinlazo mɔɔ ɔbaboa yɛ la anwo sikalɛ.\nYƐ BƐLƐVO: “Mɔɔ le bɛlɛvo la nwu nrɛlɛbɛ.” (Mrɛlɛbulɛ 11:2) Wɔ edwɛkɛ ɛhye anu, “mɔɔ le bɛlɛvo la” bahola ayɛ bɛdabɛ mɔɔ bɛnwu kɛ bɛngola bɛnyɛ debie biala mɔɔ ɛnee bɛyɛ ye dɛba ne, na bɛmbɔ mɔdenle kɛ bɛbaha kɛ ɔnle zɔ anzɛɛ bɛmbu bɛ nye bɛngua zo. Charles mɔɔ ɛli 93 na ɔvi Brazil la edwɛkɛ ne le nɔhalɛ bɔkɔɔ, ɔse: “Saa ɛtɛnla aze ɛkyɛ a, ɛbayɛ kpanyinli. Ye biala anu ɛnrɛzia ɛnrɛyɛ kakula bieko.”\nNoko akee, mɛlɛbɛnwoaze ɛngile kɛ yɛbanyia adwenle mɔɔ ɛndenrɛ kɛ, “Meyɛ kpanyinli, debie biala ɛnle ɛkɛ mɔɔ mebahola meayɛ a.” Subane ɛhye kola maa awie di nyane. Mrɛlɛbulɛ 24:10 ka kɛ, “Saa edwɛkɛ to wɔ na ɛ rɛle bɔ a, ɛnee noko wɔ anwosesebɛ le ekyi.” Emomu, awie mɔɔ le bɛlɛvo la da nrɛlɛbɛ ali na ɔbɔ mɔdenle ɔyɛ mɔɔ ɔbahola ye yɛ la kɔsɔɔti.\nCorrado mɔɔ ɛli 77 na ɔwɔ Italy la se: “Saa ɛlɛfo boka a ɔwɔ kɛ ɛyɛ ye bɛtɛɛ amaa wɔandɔ aze.” Saa awie yɛ kpanyinli a, ɔwɔ kɛ ɔyɛ nzenzaleɛ. Corrado nee ɔ ye ɛyɛ sua nu gyima nwo ngyehyɛleɛ kpalɛ mɔɔ bɛdi zo a, amaa too mɔɔ aleɛ kadwo la bɛande nganeɛ kɛ bɛvɛ somaa. Marian mɔɔ ɛli 81 na ɔwɔ Brazil la noko lɛ kpanyinliyɛlɛ nwo adwenle kpalɛ. Ɔse, “Mezukoa kɛ mebayɛ me debie ndɛndɛ. Megyinla ekyi wɔ mekɛ mɔɔ ɔhyia la anu. Metɛnla aze anzɛɛ meda mekenga debie anzɛɛ metie edwɛne. Medie meto nu kɛ menrɛhola menrɛyɛ mɔɔ ɛnee meyɛ ye dɛba ne la.”\nYɛ ninyɛne pɛpɛɛpɛ\nYƐ NINYƐNE PƐPƐƐPƐ: ‘Mraalɛ ne mɔ noko ɛziezie bɛ nwo kɛnlɛma wɔ adenle mɔɔ kile kɛ bɛze deɛ la azo na nyiane wɔ bɛ nye zo la azo.’ (1 Temɔte 2:9) Edwɛkɛkpɔkɛ “ɛziezie bɛ nwo kɛnlɛma” kile debie mɔɔ bɛyɛ ye pɛpɛɛpɛ na ɔle kpalɛ la. Barbara mɔɔ ɛli 74 na ɔwɔ Canada la se: “Mebɔ mɔdenle kɛ mebali me nwo eni. Mengulo kɛ mebayɛ me ‘nwo basabasa’ kɛmɔ meyɛ kpanyinli la ati; Na memkpondɛ kɛ mebayɛ me nwo kɛ debie ɛnvale me nwo.” Fern mɔɔ ɛli 91 na ɔwɔ Brazil la se: “Ɔyɛ a, metɔ adɛladeɛ fofolɛ amaa me nye alie.” Na mrenyia mɔɔ bɛyɛ mgbanyinli la noko ɛ? Antônio mɔɔ ɛli 73 na ɔwɔ Brazil la se: “Mebɔ mɔdenle kɛ mebawula tɛladeɛ mɔɔ anye te na ɔle fofolɛ la amaa me nwo ayɛ fɛ.” Mɔɔ fane bɔkɔbɔkɔyɛlɛ nwo la, ɔtoa zo kɛ: “Mebia na mekpa me kɛsa dahuu.”\nNoko, ɔhyia kɛ yɛkoati kɛ yɛbadwenle kɛzi yɛsiezie yɛ nwo la anwo somaa mɔɔ akee yɛnze “nyiane” a. Bok-im mɔɔ ɛli 69 na ɔwɔ South Korea la lɛ tɛladeɛwulalɛ nwo adwenle kpalɛ. Ɔse: “Meze kɛ ɔnle kpalɛ kɛ mebawula adɛladeɛ bie mɔ mɔɔ ɛnee me mbɛlɛra nu mewula la.”\nNyia adwenle kpalɛ\nNYIA ADWENLE KPALƐ: “Mɔɔ ɛlɛnwu amaneɛ la mekɛ kɔsɔɔti le munzule, na mɔɔ ɛlɛdi fɛlɛko la mekɛ kɔsɔɔti le anyelielɛ.” (Mrɛlɛbulɛ 15:15) Saa ɛlɛbikye mgbanyifoa na ɛkakye wɔ mgbavolɛ nu nee ninyɛne mɔɔ ɛnee ɛkola ɛyɛ la a, bie a ɔbamaa wɔali nyane. Ndelebɛbo wɔ ɛhye anu. Noko, bɔ mɔdenle kɛ ɛnrɛmaa nganeɛdelɛ ɛtane ɛhye ɛnrɛvo ɛ nwo zo. Saa ɛdwenle mɔɔ ɛpɛ nu la anwo a, ɔbamaa wɔali nyane na ɛ sa nu ado na ɔnrɛmaa ɛnrɛyɛ mɔɔ ɛkola ye yɛ la. Joseph mɔɔ ɛli 79 na ɔwɔ Canada la lɛ adwenle kpalɛ: “Mebɔ mɔdenle meyɛ mɔɔ mekola ye yɛ la na mendwenle mɔɔ mekɛ bie ɛnee meyɛ na kɛkala mengola ye yɛ la anwo.”\nDebiezukoalɛ nee ɛgengalɛ boa maa yɛnyia adwenle kpalɛ, na ɔmaa yɛnwu ninyɛne fofolɛ. Ɛhye ati, saa ɛbahola a, bɔ mɔdenle kenga na sukoa ninyɛne fofolɛ mɔɔ ɛra la. Ernesto mɔɔ ɛli 74 na ɔwɔ Philippines la kɔ mbulukuzielɛleka na ɔkenga mbuluku mɔɔ nuhua edwɛkɛ ne yɛ anyelielɛ la. “Me nye tɛdie kɛ mebadu adenle meahɔ ɛleka ngakyile mealie me nye.” Lennart mɔɔ ɛli 75 na ɔwɔ Sweden la bɔ mɔdenle kɛ ɔbazukoa aneɛ fofolɛ.\nYƐ NYELE: “Bɛmaa bɛ sa ɛdwu awie mɔ anwo zo, na Nyamenle asa adwu bɛdabɛ noko bɛ nwo zo.” (Luku 6:38) Maa ɔyɛ wɔ subane kɛ ɛbanyia mekɛ wɔamaa menli na kyɛ awie mɔ debie. Ɛhye bamaa wɔade nganeɛ kɛ wɔboa awie mɔ na ɛ nye alie. Hosa mɔɔ ɛli 85 na ɔwɔ Brazil la bɔ mɔdenle kɛ ɔbaboa awie mɔ ɔnva nwo kɛ ɔnlɛ anwosesebɛ la. Ɔse: “Mefɛlɛ me gɔnwo mɔ mɔɔ ɛnde kpɔkɛ anzɛɛ asa nu ɛdo la na mekɛlɛ bɛ kɛlata. Ɔyɛ a menwa bɛ ahyɛlɛdeɛ ekyi. Eza meto aleɛ anzɛɛ meyɛ debie ekyi memaa bɛdabɛ mɔɔ bɛnde kpɔkɛ la.”\nSaa yɛyɛ nyele a ɔka menli ɔmaa bɛyɛ bie. Jan mɔɔ ɛli 66 na ɔwɔ Sweden la se, “Saa ɛda ɛlɔlɛ ali ɛkile awie mɔ a, bɛdabɛ noko bɛkulo wɔ edwɛkɛ.” Ɛhɛe, awie mɔɔ ɔ sa do la maa awie mɔ anye die na bɛkile nwolɛ anyezɔlɛ.\nFA AGƆNWOLƐ: ‘Sonla mɔɔ ɛnzo menli avinli la bua ɔ nwo benle; ɔtwe ɔ nwo ɔfi nrɛlɛbɛ kɔsɔɔti anwo.’ (Mrɛlɛbulɛ 18:1) Ɔdwu mekɛ ne bie a ɛbahulo kɛ ɔbaha ɛ ngome ɛdeɛ, noko koati kɛ ɛbahwe ɛ nwo wɔavi menli nwo bɔkɔɔ. Innocent mɔɔ ɛli 72 na ɔwɔ Nigeria la, anye die kɛ ɔ nee ɔ gɔnwo mɔ badu. “Me nye die kɛ me nee ngakula nee mgbanyinli kɔsɔɔti badu.” Börje mɔɔ ɛli 85 na ɔwɔ Sweden la se: “Mebɔ mɔdenle kɛ me nee mgbavolɛ nee mbɛlɛra babɔ. Bɛ anwosesebɛ ne maa mete nganeɛ kɛ meyɛ kpavolɛ bieko.” Ɔyɛ a fɛlɛ agɔnwolɛma maa bɛrɛla ɛ nwo. Han-sik mɔɔ ɛli 72 na ɔwɔ South Korea la se: “Me nee me ye to ɛsalɛ fɛlɛ agɔnwolɛma kɔsɔɔti—mgbanyinli nee ngakula—na yɛbɔ nu yɛdi aleɛ.”\nAgɔnwolɛma di adwelie. Noko kɛmɔ menli nwiɔ a di adwelie la ati, ɔwɔ kɛ ɛtie mɔɔ ɛ gɔnwo ne baha la. Maa ɛ nye ɛlie menli nwo. Helena mɔɔ ɛli 71 na ɔwɔ Mozambique la se: “Mefa agɔnwolɛ na medi awie mɔ eni. Metie mɔɔ bɛka la amaa meanwu mɔɔ bɛdwenle nwo nee mɔɔ bɛkulo la.” José mɔɔ ɛli 73 na ɔwɔ Brazil la se: “Menli nye die kɛ awie mɔ badie bɛ edwɛkɛ—bɛdabɛ mɔɔ bɛse anwunvɔne na bɛ nye die awie mɔ anwo, bɛkanvo wɔ wɔ mekɛ kpalɛ nu na bɛsele la.”\nSaa ɛlɛda wɔ nzuzulɛ ali a, nea kɛ ɛbamaa wɔ ‘edwɛkɛ ayɛ anyelielɛ.’ (Kɔlɔsaema 4:6) Suzu awie mɔ anwo na maa bɛ anwosesebɛ.\nYƐ MO: ‘Da anyezɔlɛ ali.’ (Kɔlɔsaema 3:15) Saa awie boa wɔ a, maa ɛ nye ɛzɔ ye. Saa ɛyɛ ahenle mo a ɔboa ɔmaa bɛ agɔnwolɛvalɛ ne yɛ kpalɛ. Marie-Paule mɔɔ ɛli 74 na ɔwɔ Canada la se: “Kenlensa ye ala, me nee me hu vile sua ekyi nu rale sua kpole bie anu. Ɛnee yɛlɛ agɔnwolɛma dɔɔnwo mɔɔ boa yɛ a. Yɛangola yɛanyɛ bɛ mo somaa. Ɔvi mekɛ zɔhane, yɛvale moyɛlɛ kɛlata yɛmaanle bɛ na yɛvɛlɛle bie mɔ yɛ nee bɛ lile aleɛ.” Jae-won mɔɔ ɛli 76 na ɔwɔ South Korea la anye die kale mɔɔ bafa ye kɔ Belemgbunlililɛ Asalo la anwo. Ɔse: “Me nye sɔ moalɛ ɛhye mɔ kɔsɔɔti na ɔyɛ a mefa ezukoa ekyi memaa bɛfa bɛtɔ gaase. Ɔyɛ a mefa ahyɛlɛdeɛ ekyi nee moyɛlɛ kɛlata mekɔmaa bɛ.”\nMɔɔ hyia kpalɛ la, maa ɛ nye ɛlie kɛ ɛde ngoane nu la. Belemgbunli Sɔlɔmɔn nrɛlɛbɛvolɛ ne hakyele yɛ kɛ, ‘Twea anyewɔzo le kpalɛ tɛla awenade funli.’ (Nolobɔvo ne 9:4) Ɛhɛe, saa ɛnyia subane kpalɛ na ɛnyia ɛhulolɛ kɛ ɛbayɛ nzenzaleɛ a, ɔbamaa ɛ nye alie wɔ mgbanyinliyɛlɛ nu.\nMenli ɛlua ndenle dɔɔnwo azo ɛkpo kɛ bɛkɛyɛ mgbanyinli, noko awie biala ɛnle ɛkɛ mɔɔ ɛhola ɛnriandi ewule a. Kɛmɔti ɛ?\nFa nwa awie Fa nwa awie Kpanyinliyɛlɛ Nu Anyelielɛ


Ditilɔnomi 29 | Yintanɛte Zo Baebolo | Ewiade Fofolɛ Ngilebɛbo\n29 Ɛhye mɔ a le edwɛkɛ mɔɔ wɔ ngyekyeleɛ ne mɔɔ Gyihova hanle hilele Mosisi kɛ ɔ nee Yizilayɛma ɛyɛ wɔ Mowabe azɛlɛ zo la anu a. Ɔyɛle ngyekyeleɛ ɛhye ɔvale ɔbokale mɔɔ ɔ nee bɛ yɛle ye wɔ Hɔlɛbe la anwo.+ 2 Akee Mosisi vɛlɛle Yizilayɛma kɔsɔɔti na ɔhanle ɔhilele bɛ kɛ: “Bɛdabɛ bɛnwunle mɔɔ Gyihova vale yɛle Falo nee ye azonvolɛ yɛɛ ye azɛlɛ ne amuala wɔ Yigyibiti azɛlɛ zo la wɔ bɛ nye zo,+ 3 ndɛnebualɛ* mgbole mɔɔ bɛ nye nwunle ye, sɛkɛlɛneɛ mgbole nee nwanwane ninyɛne ne mɔ.+ 4 Noko Gyihova ɛtɛmaanle bɛ ahonle mɔɔ bɛbava bɛade ɔ bo nee ɛnyelɛ mɔɔ bɛbava bɛanwu ye yɛɛ ɛnzolɛ mɔɔ bɛbava bɛade la too badwu ɛnɛ kenle ye.+ 5 ‘Mekɛ mɔɔ ɛnee melɛkile bɛ adenle ɛvolɛ 40 wɔ fienemgbole ne anu+ la, bɛ adɛladeɛ antete yɛɛ bɛ gyakɛ abo mgbɔlaboa antete.+ 6 Bɛanli paano yɛɛ bɛanno nwanye anzɛɛ nza gyɛne biala, amaa bɛanwu kɛ medame a mele Gyihova bɛ Nyamenle ne a.’ 7 Ɛhye anzi bɛradwule ɛke, na Hɛhyebɔn+ Belemgbunli Saehɔn nee Beehyan+ Belemgbunli Ɔɔgo vale konle radoale yɛ noko yɛlile bɛ nwo zo konim.+ 8 Akee yɛvale bɛ azɛlɛ ne yɛmaanle Wulubɛnema, Gaadema yɛɛ Manasɛ abusua foa ko ne kɛ bɛ agyapadeɛ.+ 9 Ɔti, bɛnlea bɛli edwɛkɛ ɛhye mɔɔ wɔ ngyekyeleɛ ne anu la azo, amaa debie biala mɔɔ bɛbayɛ la ayɛ boɛ.+ 10 “Bɛ muala bɛgyi Gyihova bɛ Nyamenle ne anyunlu ɛnɛ, mbusua mgbanyima, bɛ mgbanyima, bɛ menli titili, Yizilayɛ nrenyia biala, 11 bɛ mra, bɛ ye mɔ+ yɛɛ ɛyɛvolɛ+ mɔɔ wɔ bɛ avinli wɔ bɛ azokoɛleɛ ɛkɛ ne la, ɔvi sonla mɔɔ kɔ ayɛne maa bɛ kɔdwu mɔɔ sesa nzule maa bɛ la anwo zo. 12 Bɛra ɛke ɛnɛ kɛ bɛ nee Gyihova bɛ Nyamenle ne bayɛ ngyekyeleɛ na bɛali ndane ne mɔɔ Gyihova bɛ Nyamenle ne baha la azo+ 13 amaa yeava bɛ yeayɛ ye menli ɛnɛ+ na yeayɛ bɛ Nyamenle,+ kɛ mɔɔ ɔbɔle bɛ ɛwɔkɛ na ɔhanle nwolɛ ndane ɔhilele bɛ nenyia mɔ, Ebileham,+ Ayezeke+ nee Gyekɔbo+ la. 14 “Kɛkala tɛ bɛ ngome a me nee bɛ ɛlɛyɛ ngyekyeleɛ ɛhye na meaha ndane ɛhye a, 15 emomu, me nee bɛdabɛ mɔɔ bɛgyi yɛ nwo ɛke ɛnɛ wɔ Gyihova yɛ Nyamenle ne anyunlu yɛɛ bɛdabɛ mɔɔ bɛnle yɛ nwo ɛke ɛnɛ la. 16 (Ɔluakɛ bɛdabɛ bɛze kɛzi yɛdɛnlanle Yigyibiti azɛlɛ zo nee kɛzi yɛluale maanle ngakyile azɛlɛ zo wɔ yɛ adendulɛ ne anu la kpalɛ.+ 17 Na bɛnwunle bɛ ninyɛndane nee bɛ bɛkyi ananze*+ ne mɔ mɔɔ bɛva mbaka nee awolɛ, dwɛtɛ fufule yɛɛ nvutuke bɛyɛ la wɔ bɛ ɛkɛ.) 18 Bɛnlea boɛ na nrenyia anzɛɛ raalɛ, abusua anzɛɛ ekpunli bie mɔɔ wɔ bɛ avinli ɛnɛ la ahonle angakyi anvi Gyihova bɛ Nyamenle ne anwo angɔnzonle maanle maanle zɔhane mɔ nyamenle ne bie,+ amaa bɛannwu ndinli mɔɔ so ma mɔɔ le pɔezen nee ɛnwonle la wɔ bɛ avinli.+ 19 “Na saa awie te edwɛkɛ mɔɔ wɔ ndane ɛhye anu la na ɔmemaa ɔ nwo zo ɔka kɛ, ‘Medi me ahonle nzi bɔbɔ a mebanyia anzodwolɛ,’ na ɔfa ɔsɛkye debie biala* mɔɔ wɔ ye adenle nu la a, 20 Gyihova ɛnrɛva ɛnrɛhyɛ ye.+ Emomu, Gyihova ɛya kpole ne bara sonla zɔhane anwo zo, na munzule mɔɔ bɛhɛlɛ ye wɔ buluku ɛhye anu la bara ɔ nwo zo,+ na Gyihova bakyikyi ye duma avi ewiade ye. 21 Akee Gyihova baye ɔ ngome yeavi Yizilayɛ mbusua ne mɔ avinli yeamaa munzule ado ye kɛ mɔɔ amowa ne mɔɔ wɔ ngyekyeleɛ ne mɔɔ bɛhɛlɛ ye wɔ Mɛla buluku ɛhye anu kɔsɔɔti kile la. 22 “Saa bɛ mra awolɛndoazo mɔɔ bara kenle bie la nee ɛyɛvolɛ mɔɔ vi azɛlɛ mɔɔ wɔ moamoa la azo nwu ngyegyelɛ mɔɔ wɔ azɛlɛ ne azo, munzule mɔɔ Gyihova ɛva ɛra zo la— 23 sɔlefa nee ngyenle yɛɛ senle mɔɔ ɔvale ɔyelale ye, amaa bɛanlua debie wɔ azɛlɛ ne azo anzɛɛ debie gyɛne biala anfifi zo kɛ Sodɔm nee Gomɔla,+ Ademaa nee Zebɔyem,+ mɔɔ Gyihova vale ɛya kpole zɛkyele bɛ la a— 24 bɛ nee maanle maanle kɔsɔɔti baha kɛ, ‘Duzu ati a Gyihova yɛle ɛhye wɔ azɛlɛ ne azo a?+ Duzu a maanle ɔvale ɛya wuluwulu kpole zɛhae a?’ 25 Akee bɛbaha kɛ, ‘Kɛmɔ bɛkpole Gyihova, bɛ nenyia mɔ Nyamenle ne ngyekyeleɛ ne+ mɔɔ ɔ nee bɛ yɛle wɔ mekɛ mɔɔ ɔyele bɛ ɔvile Yigyibiti azɛlɛ zo la ati ɔ.+ 26 Bɛhɔzonlenle nyamenle gyɛne na bɛbɔle bɛ ti aze bɛmaanle bɛ, nyamenle mɔɔ bɛnze bɛ na ɔtɛmaanle bɛ adenle kɛ bɛzonle bɛ la.*+ 27 Akee Gyihova ɛya wuluwulu ne rale azɛlɛ zɔhane azo na ɔmaanle munzule kɔsɔɔti mɔɔ bɛhɛlɛ ye wɔ buluku ɛhye anu la rale zolɛ.+ 28 Ɔti Gyihova vale ɛya, ye ahonle futule na ɔvale ɛya kpole ɔdule bɛ ɔvile bɛ azɛlɛ ne azo,+ na ɔmaanle bɛhɔle azɛlɛ gyɛne zo, ɛleka mɔɔ bɛtɛbɔ ye ɛnɛ la.’+ 29 “Ninyɛne mɔɔ vea la le Gyihova yɛ Nyamenle ne ɛdeɛ,+ yɛɛ ninyɛne mɔɔ bɛla ye ali la le yɛdayɛ nee yɛ bo zo amra ɛdeɛ dahuu, amaa yɛali edwɛkɛ mɔɔ wɔ Mɛla ɛhye anu la kɔsɔɔti azo.+\n^ Hibulu aneɛ nu, “mɔɔ nyia nzule dɔɔnwo nee mɔɔ ɛwe la.”\n^ Hibulu aneɛ nu, “mɔɔ tɛ ɔdaye a ɔhilele bɛ la.”


Luku 22 | Yintanɛte Zo Baebolo | Ewiade Fofolɛ Ngilebɛbo\nLuku Edwɛkpa 22:1-71\nƐsɔfoma bɔ kpɔkɛ kɛ bɛku Gyisɛse (1-6)\nAnwoziezielɛ maa Akpabɛnwo mɔɔ li awieleɛ (7-13)\nBɛvale Awulae Nɔsolɛ Aleɛlilɛ ne bɛziele ɛkɛ (14-20)\n‘Mɔɔ baye me amaa la nee me de ɛkponle nwo’ (21-23)\nKpoleyɛlɛ nwo kpolerazulɛ (24-27)\nGyisɛse belemgbunlililɛ nwo ngyekyeleɛ ne (28-30)\nBɛhanle Pita ɛkpolɛ ne bɛdole ɛkɛ (31-34)\nAnwoziezielɛ nwo hyia; dadeɛ nwiɔ ne (35-38)\nGyisɛse asɔneyɛlɛ wɔ Ɔlivi Boka ne azo (39-46)\nBɛhye Gyisɛse (47-53)\nPita kpo Gyisɛse (54-62)\nBɛgolo Gyisɛse anwo (63-65)\nEdwɛkɛlilɛ wɔ Sanhedelin ne anyunlu (66-71)\n22 Ɛnee Paano Mɔɔ Mgbɔvonle Ɛnle Nu Ɛvoyia ne mɔɔ bɛfɛlɛ ye Akpabɛnwo ne+ la ɛlɛbikye.+ 2 Na ɛnee ɛsɔfo mgbanyinli nee mɛla kilehilevolɛma ne mɔ ɛlɛkpondɛ adenle kpalɛ alua zo ahu ye,+ ɔluakɛ ɛnee bɛsulo menli ne.+ 3 Seetan wolole Dwudase mɔɔ bɛfɛlɛ ye Yesekaleɔto mɔɔ ɛnee boka Bulu Nee Nwiɔ ne anwo la anu,+ 4 na ɔvindele ɔhɔle ɔ nee ɛsɔfo mgbanyinli nee ɛzonlenlɛsua ne sinzavolɛma mgbanyinli ne mɔ hɔhanle kɛzi ɔbaye ye yeamaa bɛ la anwo edwɛkɛ.+ 5 Bɛ nye liele ɛhye anwo na bɛliele bɛdole nu kɛ bɛbamaa ye ezukoa.*+ 6 Yemɔti ɔkponlenle zo na ɔbɔle ɔ bo ɔkpondɛle adenle kpalɛ mɔɔ ɔbalua zo yeaye ye yeamaa wɔ mekɛ mɔɔ menli dɔɔnwo ɛnle ɛkɛ la. 7 Kenle ne mɔɔ bɛdi Paano Mɔɔ Mgbɔvonle Ɛnle Nu la dwule la, ɛnee ɔwɔ kɛ bɛbɔ Akpabɛnwo afɔle ne;+ 8 yemɔti Gyisɛse zoanle Pita nee Dwɔn kɛ: “Bɛhɔ na bɛhɔziezie Akpabɛnwo ne bɛmaa yɛli.”+ 9 Bɛbizale ye kɛ: “Nienwu a ɛkulo kɛ yɛkɔsiezie ye a?” 10 Ɔbuale bɛ kɛ: “Bɛnlea! Saa bɛdwu sua ne azo a, bɛ nee nrenyia bie mɔɔ zo buakɛ mɔɔ nzule wɔ nu la bayia. Bɛdoa ye bɛhɔ awuke mɔɔ ɔkɛwolo nu la anu.+ 11 Bɛze suamenle ne kɛ, ‘Kilehilevolɛ ne se yɛbiza wɔ kɛ: “Nienwu a nyɛvolɛ sua ne mɔɔ me nee me ɛdoavolɛma ne bali Akpabɛnwo ne wɔ nu la wɔ a?”’ 12 Na nrenyia zɔhane bahile bɛ ekpumgbunli kpole bie wɔ ɛbolɔnsam zo mɔɔ bɛziezie nu dɛba la. Bɛziezie ye wɔ ɛkɛ.” 13 Yemɔti bɛhɔle na bɛhɔnwunle ye kɛ mɔɔ ɔhanle ɔhilele bɛ ala la, na bɛzieziele ninyɛne bɛmaanle Akpabɛnwo ne. 14 Ɔti mekɛ ne dwule la, ɔ nee ye ɛzoanvolɛma ne dɛnlanle aze wɔ ɛkponle nwo.+ 15 Na ɔzele bɛ kɛ: “Me nye die nwo kpalɛ kɛ me nee bɛ bali Akpabɛnwo ɛhye kolaa na meanwu amaneɛ; 16 ɔluakɛ meka meahile bɛ kɛ menrɛli ye bieko kɔkpula kɛ ninyɛne kɔsɔɔti bara nu wɔ Nyamenle Belemgbunlililɛ ne anu la.” 17 Na ɔliele kanrɛlɛ, ɔlale ase na ɔhanle kɛ: “Bɛlie ɛhye na bɛva bɛmaa bɛ nwo ngoko, 18 na meka meahile bɛ, ɔvi ɛnɛ mɔɔ kɔ la, menrɛnlo nwanye ɛhye bieko kɔkpula kɛ Nyamenle Belemgbunlililɛ ne kɛra la.” 19 Eza ɔvale paano,+ ɔlale ase, ɔbubule nu na ɔvale ɔmaanle bɛ ɔhanle kɛ: “Ɛhye gyi ɛkɛ ne maa me sonlabaka ne+ mɔɔ bɛdabɛ ti bɛbava bɛabɔ afɔle la.+ Bɛhɔ zo bɛyɛ ɛhye bɛva bɛhakye me.”+ 20 Zɔhane ala a ɔyɛle kanrɛlɛ ne wɔ mekɛ mɔɔ bɛlile nɔsolɛ aleɛ ne bɛwiele la a, na ɔhanle kɛ: “Kanrɛlɛ ɛhye gyi ɛkɛ ne maa ngyekyeleɛ fofolɛ ne+ mɔɔ bɛbalua me mogya ne+ azo bɛayɛ, mɔɔ bɛdabɛ ti bɛbahwi bɛagua la.+ 21 “Noko nea! ahenle mɔɔ baye me amaa la de me nwo ɛke wɔ ɛkponle ye anwo.+ 22 Nɔhalɛ nu, sonla Ra ne bawu kɛ mɔɔ bɛhanle bɛdole ɛkɛ ne la;+ noko sonla ne mɔɔ bɛbalua ɔ nwo zo bɛaye ye bɛamaa la, ye gyakɔ!”+ 23 Yemɔti bɛbizale bɛ nwo ngoko kɛ bɛ nuhua boni a bayɛ ɛhye a.+ 24 Na eza bɛzule mɔɔ le kpole wɔ bɛ avinli la anwo kpolera ɛsesebɛ.+ 25 Noko ɔzele bɛ kɛ: “Maanle maanle arelemgbunli ne mɔ kile bɛ tumi wɔ bɛ menli nwo zo, yɛɛ bɛfɛlɛ menli mɔɔ di bɛ nwo zo tumi la Nyeleyɛvolɛma.+ 26 Noko bɛmɛ, ɔnle kɛ bɛyɛ zɔ.+ Mɔɔ le kpole wɔ bɛ nu la ɛyɛ kakula,+ na mɔɔ li bɛ nyunlu la ɛzonle bɛ. 27 Boni a le kpole a, mɔɔ ɛlɛdi debie* anzɛɛ mɔɔ ɛlɛsonle la? Asoo tɛ mɔɔ ɛlɛdi debie la ɔ? Noko mame mewɔ bɛ avinli kɛ awie mɔɔ melɛsonle bɛ.+ 28 “Noko bɛmɛ a bɛbeta me nwo+ wɔ me sɔnea ne mɔ anu a;+ 29 na me nee bɛ yɛ belemgbunlililɛ nwo ngyekyeleɛ kɛ mɔɔ me Ze noko nee me ɛyɛ ngyekyeleɛ la,+ 30 amaa bɛadɛnla me ɛkponle nwo wɔ me Belemgbunlililɛ ne anu,+ bɛali na bɛanlo na bɛadɛnla arelemgbunli mbia zo+ bɛabua Yizilayɛ mbusua 12 ne ndɛne.+ 31 “Saemɔn, Saemɔn, nea! Seetan kpondɛ kɛ ɔkpogya bɛ kɛ mɔɔ bɛkpogya hwiiti bɛye nwolɛ abonle la.+ 32 Noko mezɛlɛ memaa wɔ amaa wɔ diedi amkpo aze;+ na wɔmɔ, saa ɛsia ɛba a, maa ɛ mediema ne mɔ anwosesebɛ.”+ 33 Akee ɔzele ye kɛ: “Awulae, meziezie me nwo kɛ saa efiadelalɛ o, ewule nu o, me nee wɔ kɛhɔ.”+ 34 Noko ɔhanle kɛ: “Pita, meka meahile wɔ kɛ, ɛnɛ, too mɔɔ akɔlɛ kabɔ la, ɛnee wɔkpo me fane nsa.”+ 35 Eza ɔzele bɛ kɛ: “Mekɛ mɔɔ menzoanle bɛ mɔɔ bɛanva ezukoa kodoku nee aleɛ kodoku nee mgbɔlaboa la,+ asoo bɛhyianle debie nwo?” Bɛbuale kɛ: “Kyɛkyɛ!” 36 Akee ɔzele bɛ kɛ: “Noko kɛkala, mɔɔ lɛ ezukoa kodoku la ɛva, mɔɔ lɛ aleɛ kodoku la noko zɔhane ala, yɛɛ mɔɔ ɛnlɛ dadeɛ la ɛdɔne ye tɛladeɛ aguzo ne na ɔdɔ bie. 37 Na meka meahile bɛ kɛ ɔwɔ kɛ ɛhye mɔɔ bɛhɛlɛ la ba nu wɔ me nwo zo kɛ, ‘Bɛdianle ye bɛbokale mɛladonlɛma anwo.’+ Na ɛhye ɛlɛba nu wɔ me nwo zo.”+ 38 Na bɛhanle kɛ: “Awulae, nea! dadeɛ nwiɔ ɛne.” Ɔzele bɛ kɛ: “Ɔle kpalɛ.” 39 Mɔɔ ɔvile ɛkɛ ne la, ɔhɔle Ɔlivi Boka ne azo kɛ mɔɔ ɔta ɔyɛ ye la na ye ɛdoavolɛma ne doale ye.+ 40 Mɔɔ bɛdwule ɛkɛ ne la, ɔzele bɛ kɛ: “Bɛhɔ zo bɛyɛ asɔne amaa bɛangɔ sɔnea nu.”+ 41 Na ɔvile bɛ nwo ɛkɛ ɔhɔle ɔ nyunlu ekyii, ɔhotole na ɔbɔle ɔ bo ɔyɛle asɔne 42 kɛ: “Egya, saa ɔkɛyɛ boɛ a, maa kanrɛlɛ ɛhye ɛze me nwo ɛhɔ. Noko, tɛ me ɛhulolɛdeɛ ɔ, emomu, wɔ ɛhulolɛdeɛ ɛyɛ ɛkɛ.”+ 43 Akee anwumabɔvolɛ bie vi anwuma rayele ɔ nwo hilele ye na ɔmaanle ye anwosesebɛ.+ 44 Noko ɔvale nyanelilɛ kpole ɔhɔle zo ɔyɛle asɔne ɛsesebɛ;+ na ɔ nwo ɛhɛlɛnra yɛle kɛ mogya hwinle guale aze. 45 Ɔwiele asɔne ne yɛ la, ɔhɔle ɛdoavolɛ ne mɔ anwo ɛkɛ na ɔnwunle kɛ nyanelilɛ ɛmaa bɛlafe.+ 46 Ɔbizale bɛ kɛ: “Duzu ati a bɛlɛdafe ɛ? Bɛdwazo na bɛhɔ zo bɛyɛ asɔne amaa bɛangɔ sɔnea nu.”+ 47 Mɔɔ ɔ nloa wɔ zo ɔlɛtendɛ la, nea! menli ekpunli bie mɔɔ nrenyia ne mɔɔ bɛfɛlɛ ye Dwudase, Bulu Nee Nwiɔ ne anu ko li bɛ nyunlu la rale Gyisɛse anwo ɛkɛ na ɔvole ɔ nloa anwo.+ 48 Noko Gyisɛse bizale ye kɛ: “Dwudase, ɛfo sonla Ra ne anloa anwo wɔaye ye wɔamaa ɔ?” 49 Mekɛ mɔɔ bɛdabɛ mɔɔ bɛwɔ ɛkɛ ne nwunle mɔɔ ɛlɛba arazi la, bɛhanle kɛ: “Awulae, yɛva dadeɛ ne yɛhɔ bɛ nwo zo ɔ?” 50 Bɛ nuhua ko bɔbɔ hwenle ye dadeɛ ne pɛle ɛsɔfo kpanyinli ne akɛlɛ ne anzo fema ne.+ 51 Noko Gyisɛse buale kɛ: “Yeyɛ boɛ.” Na ɔvale ɔ sa ɔhanle ɔ nzo ne ɔyɛle ye ayile. 52 Akee Gyisɛse zele ɛsɔfo mgbanyinli nee ɛzonlenlɛsua ne sinzavolɛma mgbanyinli nee mgbanyima ne mɔ mɔɔ bɛra kɛ bɛbahye ye la kɛ: “Bɛva konle dadeɛ nee ahoholombaka bɛlɛba bɛarahye me kɛ awule ɔ?+ 53 Ɛnee dahuu me nee bɛ wɔ ɛzonlenlɛsua ne anu+ noko bɛangye me.+ Noko ɛhye le bɛdabɛ nee awozinli nu tumivolɛma mekɛ.”+ 54 Akee bɛhyele ye bɛvale ye bɛhɔle+ ɛsɔfo kpanyinli ne sua nu; noko ɛnee Pita li bɛ nzi wɔ moamoa.+ 55 Mekɛ mɔɔ bɛwudale senle wɔ alie ne anwo na bɛdede nwolɛ la, ɛnee Pita de bɛ nwo ɛkɛ ne.+ 56 Noko mɔɔ sonvolɛ bɛlɛra bie nwunle kɛ ɔde senle ne anwo la, ɔnleanle ye koonwu na ɔhanle kɛ: “Ɛnee nrenyia ɛhye noko boka ɔ nwo.” 57 Noko yeanlie yeando nu na ɔhanle kɛ: “Raalɛ ye, menze ye.” 58 Ɔyɛle ekyii la, awie fofolɛ nwunle ye na ɔhanle kɛ: “Ɛdawɔ noko ɛboka bɛ.” Noko Pita hanle kɛ: “Ayi, memboka nwo.”+ 59 Na mɔɔ dɔnehwele kɛyɛ ko pɛle nu la, awie bieko bɔle ɔ bo hanle ye ɛsesebɛ kɛ: “Amgba, ɛnee nrenyia ɛhye boka ɔ nwo, ɔluakɛ ɔle nɔhalɛ kɛ ɔle Galelinli!” 60 Noko Pita hanle kɛ: “Nrenyia ye, menze mɔɔ ɛlɛka la anwo ɛhwee.” Na mɔɔ ɔ nloa wɔ zo ɔlɛtendɛ la, ɛkɛ ne ala akɔlɛ bɔle. 61 Akee Awulae hakyile ɔ nye nleanle Pita koonwu, na Pita hakyele Awulae edwɛkɛ ne mɔɔ ɔhanle ɔhilele ye la kɛ: “Ɛnɛ, too mɔɔ akɔlɛ kabɔ la, ɛnee wɔkpo me fane nsa.”+ 62 Na ɔvindele ɔhɔzunle alɔbɔlɛ ɛzunlɛ. 63 Akee menli mɔɔ ɛlɛsinza Gyisɛse la bɔle ɔ bo golole ɔ nwo+ na bɛbole ye;+ 64 bɛhedale ɔ nyunlu, na bɛzele ye kɛ: “Ka ngapezo! Nwane a bɔle wɔ la?” 65 Na bɛhanle munzule edwɛkɛ dɔɔnwo bɛtiale ye. 66 Na mɔɔ aleɛ hyenle la, mgbanyima ne mɔ amuala, ɛsɔfo mgbanyinli nee mɛla kilehilevolɛma ne mɔ yiale nu+ na bɛvale ye bɛhɔle Sanhedelin ne asalo ɛkɛ na bɛhanle kɛ: 67 “Saa wɔmɔ a ɛle Kelaese ne a ka kile yɛ.”+ Noko ɔzele bɛ kɛ: “Saa meka mekile bɛ bɔbɔ a, bɛnrɛlie bɛnrɛli. 68 Eza noko saa mebiza bɛ edwɛkɛ a, bɛnrɛye ɔ nloa. 69 Noko ɔvi mekɛ ɛhye mɔɔ kɔ la, sonla Ra ne+ badɛnla Nyamenle asa fema ne mɔɔ tumi wɔ nu la azo.”+ 70 Na bɛ muala bɛhanle kɛ: “Yemɔti wɔmɔ a ɛle Nyamenle Ara ne a?” Ɔzele bɛ kɛ: “Bɛdabɛ a bɛlɛka kɛ mele Nyamenle Ara a.” 71 Bɛhanle kɛ: “Duzu ati a ɔwɔ kɛ yɛkpondɛ daselɛ bieko a? Yɛdayɛ mumua ne yɛde yɛvi ɔ nloa anu.”+\n^ Giliki aneɛ nu, “dwɛtɛ fufule.”\n^ Anzɛɛ “mɔɔ de ɛkponle nwo.”


Si Kpɔkɛ Kpalɛ Fa Bɔ Wɔ Agyadeɛ Ne Anwo Bane | Debiezukoalɛ\nKENGA YE WƆ Afrikaans Albanian Amharic Arabic Argentina Mumule Aneɛ Armenian Aymara Azerbaijani Azerbaijani (Cyrillic) Bicol Brazil Mumule Aneɛ Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumule Aneɛ Croatian Czech Dangme Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Mumule Aneɛ Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese (Brazil) Punjabi Quechua (Ayacucho) Quechua (Bolivia) Romanian Russia Mumule Aneɛ Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Bɛhyi mɔɔ le ɛtane la na bɛzɔ mɔɔ le kpalɛ la anu.”—WULO. 12:9.\nKɛzi ɛbahilehile yɛ sunsum nu agyadeɛ ne anu ɛ?\nƐzukoalɛdeɛ mɔɔ kɔkɔbɔlɛ wɔ nu la boni a yɛnyia yɛfi Yisɔ ɛkɛ a?\nKɛ ɔkɛyɛ na yɛabɔ yɛ agyadeɛ ne anwo bane ɛ?\n1, 2. (a) Kɛzi ɛzile Nyamenle mɔɔ ɛlɛsonle ye la anwo kpɔkɛ ɛ? (b) Yɛ sunsum nu agyadeɛ ne anwo kpuyia boni mɔ a yɛbahola yɛabiza a?\nYƐ NUHUA dɔɔnwo ɛzi kpɔkɛ kpalɛ ɛlɛsonle Gyihova Nyamenle yɛɛ yɛva Gyisɛse Kelaese agyakɛ. (Mat. 16:24; 1 Pita 2:21) Yɛmbu yɛ nwo zo mɔɔ yɛyila yɛmaa Nyamenle la debie ekyii. Yɛ kpɔkɛzilɛ ne ɛngyi ngɛlɛlera ekyi bie anu edwɛkɛ zo, emomu, ɔgyi Nyamenle Edwɛkɛ ne mɔɔ yɛzukoa ye boɛ la azo. Mɔɔ ɛvi nu ɛra la a le kɛ yɛnwu agyadeɛ mɔɔ maa diedi nu mia mɔɔ Gyihova ɛva ɛzie ɛkɛ ɛmaa bɛdabɛ mɔɔ ‘bɛkɛnwu ye nee Gyisɛse Kelaese mɔɔ ɔzoanle ye’ anwo ninyɛne dɔɔnwo la.—Dwɔn 17:3; Wulo. 12:2.\n2 Amaa yɛanzɛkye yɛ Keleseɛne gyinlabelɛ ne la, ɔwɔ kɛ yɛsi kpɔkɛ mɔɔ sɔ yɛ anwuma Selɛ ne anye la. Ɛhye ati, yɛbazuzu kpuyia titile ɛhye mɔ anwo wɔ edwɛkɛ ɛhye anu: Yɛ agyadeɛ ne a le duzu? Adwenle boni a ɔwɔ kɛ yɛnyia ye wɔ nwo a? Kɛ ɔkɛyɛ na yɛanwu kɛ yɛ agyadeɛ ne ɛtɛfile yɛ sa ɛ? Duzu a baboa yɛ na yɛazi kpɔkɛ kpalɛ a?\nYƐ AGYADEƐ NE A LE DUZU?\n3. Agyadeɛ boni a wɔ ɛkɛ maa (a) menli mɔɔ bɛkpokpa bɛ la nee (b) ‘mboane gyɛne’ ne ɛ?\n3 Keleseɛnema ekpunli ekyi bie lɛ anyelazo kɛ bɛbanyia “[agyadeɛ] mɔɔ ɛmkpɔlɔ, ɔnzɛkye, yɛɛ ɔndu anzɛɛ ɔmkpa la.” Bɛ nee Kelaese bɛali ebia wɔ anwuma. (1 Pita 1:3, 4) Saa menli ɛhye mɔ bɛanyia agyadeɛ ɛhye a, “kyesɛ bɛwo [bɛ] fofolɛ.” (Dwɔn 3:1-3) Agyadeɛ boni a wɔ ɛkɛ maa Gyisɛse ‘mboane gyɛne’ dɔɔnwo ne mɔɔ bɛ nee ye ɛdoavolɛma mɔɔ bɛkpokpa bɛ la bɔ nu ka Nyamenle Belemgbunlililɛ ne anwo edwɛkɛ la ɛ? (Dwɔn 10:16) Mboane gyɛne ne banyia agyadeɛ ne mɔɔ Adam nee Yive ɛtane ne ati bɛanyia ye la—dahuu ngoane wɔ paladaese azɛlɛ zo mɔɔ amaneɛnwunlɛ, ewule, anzɛɛ ɛzunlɛ ɛnle nu a. (Yek. 21:1-4) Yemɔti, Gyisɛse bɔle ɛtanevolɛ bie mɔɔ ɔ nee ye wule la ɛwɔkɛ kenle zɔhane kɛ: “Me nee wɔ bahɔ Paladaese.”—Luku 23:43.\n4. Nyilalɛ boni a yɛlɛ a?\n4 Ɛnɛ bɔbɔ yɛnyia yɛ agyadeɛ ne azo nvasoɛ. Ɔlua diedi mɔɔ yɛlɛ ye wɔ “mgbɔdalɛ mɔɔ Gyisɛse Kelaese ɛva ɔ nwo ɛli” anu la ati, yɛlɛ anzondwolɛ yɛɛ yɛ nee Nyamenle lɛ agɔnwolɛvalɛ kpalɛ. (Wulo. 3:23-25) Yɛte ɛwɔkɛ mɔɔ sonle bolɛ mɔɔ wɔ Nyamenle Edwɛkɛ ne anu la abo. Bieko, ɔluakɛ yɛboka ewiade amualɛ mediemayɛlɛ ne mɔɔ ɛlɔlɛ wɔ bɛ avinli anwo la ati, ɔmaa yɛ nye die. Na nea nwolɛ adenle kɛnlɛma mɔɔ ɔle kɛ awie bayɛ Gyihova Alasevolɛ ne mɔ anu ko a. Ɔnyɛ azibɛnwo kɛ yɛ nye die yɛ agyadeɛ ne anwo la!\n5. Duzu a Seetan kpondɛ kɛ Nyamenle menli yɛ a, na duzu a baboa yɛ na yɛagyinla ye agyiba ne mɔ anloa a?\n5 Noko, amaa yɛ agyadeɛ kɛnlɛma ɛhye anvi yɛ sa la, ɔwɔ kɛ yɛ nye da ɛkɛ wɔ Seetan agyiba ne mɔ anwo. Seetan kpondɛ kɛ Nyamenle menli si kpɔkɛ mɔɔ ɔbamaa bɛ agyadeɛ ne avi bɛ sa la. (Ɛdi. 25:1-3, 9) Kɛmɔ Seetan ze kɛ ye awieleɛ ɛbikye la ati, yemia ɔ nwo ɛsesebɛ kɛ ɔbɛlɛbɛla yɛ. (Bɛgenga Yekile 12:12, 17.) Saa yɛbahola ‘yɛagyinla Abɔnsam agyiba ne mɔ anloa a,’ kyesɛ yɛmaa yɛ agyadeɛ ne anwo kyia yɛ dahuu. (Ɛfɛ. 6:11) Ɛhye ati, tete selɛ Ayezeke belamunli ralɛ Yisɔ neazo ne le kɔkɔbɔlɛ mɔɔ ɔnle kɛ yɛ rɛle fi ye ɛlɛ a.\nMMAYƐ KƐ YISƆ LA\n6, 7. Yisɔ a le nwane, na agyadeɛ boni a ɛnee wɔ ɛkɛ maa ye a?\n6 Kɛyɛ ɛvolɛ 4,000 mɔɔ ɛze ɛhɔ la, Ayezeke nee Relɛbɛka wole Yisɔ nee ɔ diema Gyekɔbo mɔɔ ɔ nee ye bɛle ndalɛ la. Mekɛ mɔɔ ndalɛ ne mɔ ɛlɛnyi la ɔlale ali kɛ asolo bɛ subane yɛɛ ninyɛne mɔɔ bɛ nye die nwo la. “Yisɔ nyianle ɛbɔlɛ di yɛɛ ɔze ɛbɔlɛlilɛ nye zo. Gyekɔbo noko yɛle sonla bɛtɛɛ, na dahuu ɔwɔ sua nu.” (Mɔl. 25:27) Baebolo bo kilevo Robert Alter ka kɛ Hibulu edwɛkɛkpɔkɛ mɔɔ bɛhile ɔ bo wɔ ɛke kɛ, “sonla bɛtɛɛ” la kile “munli nu ɛgyinlanlɛ anzɛɛ awie mɔɔ edwɛkɛ ɛnle ɔ nwo la.”\n7 Mekɛ mɔɔ Yisɔ nee Gyekɔbo nyianle ɛvolɛ 15 la yɛɛ bɛ nenya Ebileham wule a, noko ɛnee ɛwɔkɛ ne mɔɔ Gyihova ɛbɔ Ebileham la wɔ ɛkɛ. Nzinlii, Gyihova hanle nwolɛ edwɛkɛ bieko hilele Ayezeke kɛ maanle mɔɔ bɛwɔ azɛlɛ ye azo la kɔsɔɔti balua Ebileham abozonli ne anwo zo anyia nyilalɛ. (Bɛgenga Mɔlebɛbo 26:3-5.) Ngapezo zɔhane maa ɔda ali kɛ Mɛzaya—“raalɛ ne ara” anzɛɛ abozonli nɔhavo ne mɔɔ bɛha ɔ nwo edwɛkɛ wɔ Mɔlebɛbo 3:15 la, bavi Ebileham abozoamra ne mɔ anu a ara a. Kɛmɔ Yisɔ le Ayezeke belamunli ralɛ la ati, ɔdaye a ɛnee ɛwɔkɛ ɛhye wɔ ɛkɛ maa ye a. Nea agyadeɛ kɛnlɛma mɔɔ ɛnee wɔ ɛkɛ maa Yisɔ a! Asoo ɔhilele nwolɛ anyezɔlɛ?\nMmasɛkye wɔ sunsum nu agyadeɛ ne\n8, 9. (a) Kpɔkɛ boni a Yisɔ zile wɔ ye agyadeɛ ne anwo a? (b) Wɔ ɛvolɛ dɔɔnwo anzi, duzu a Yisɔ nwunle ye wɔ ye kpɔkɛ ne mɔɔ ɔzile la anwo a, na duzu a ɔyɛle a?\n8 Kenle ko mɔɔ ɛnee Gyekɔbo “ɛlɛto ye aluba tolo la” Yisɔ vi ɛbɔ nu rale. Yisɔ hanle kɛ, “Maa me aluba kɔkɔlɛ tolo ye bie meno na me nye zo ɛlɛbulu!” Gyekɔbo zele Yisɔ kɛ: “Ɛnee dumua tɔne wɔ awolɛ kpanyinli gyinlabelɛ ne maa me.” Kpɔkɛ boni a Yisɔ zile a? Ɔyɛ azibɛnwo, ɔbuale kɛ: “Awolɛ kpanyinli noko ɔdaye ɔkile duzu?” Nɔhalɛ, Yisɔ hulole aluba tolo dɛlale ye awolɛ kpanyinli gyinlabelɛ ne! Amaa nzenzaleɛ ɛhye ali munli la, Gyekɔbo zele ye kɛ: “Ɛnee ka ndane.” Yisɔ angyinla nwolɛ fee, ɔdɔnenle ye awolɛ kpanyinli gyinlabelɛ ne. Akee “Gyekɔbo manle Yisɔ kpanwo nee aluba kɔkɔlɛ tolo ne bie. Yisɔ lile kpanwo ne, ɔnlonle tolo ne, ɔnlonle nzule ɔguale zolɛ na ɔdwazole ɔhɔle. Ɛnee kɛ ɔyɛle mɔɔ Yisɔ kpole ye awolɛ nu gyinlabelɛ la ɛne.”—Mɔl. 25:29-34.\n9 Wɔ ɛvolɛ dɔɔnwo anzi, mekɛ mɔɔ Ayezeke nwunle kɛ ɔka ekyii ɔwu la, Relɛbɛka bɔle mɔdenle kɛ Gyekɔbo asa baha Yisɔ awolɛ kpanyinli gyinlabelɛ ne mɔɔ yeambu ye bie la. Nzinlii mɔɔ Yisɔ nwunle kɛ yeanzi kpɔkɛ kpalɛ la ɔbodole Ayezeke kɛ: “Egya, yileyila me, medame zɛhae noko. . . . Egya, wɔangyakyi bie wɔammaa me ɔ?” Mekɛ mɔɔ Ayezeke hanle kɛ ɔnrɛhola ɔnrɛhakyi kɛzi yeyila Gyekɔbo la, “Yisɔ zunle kpole kpalɛ.”—Mɔl. 27:30-38.\n10. Kɛzi Gyihova bule Yisɔ nee Gyekɔbo ɛ, na duzu ati ɔ?\n10 Duzu a yɛsukoa yɛfi Yisɔ ɛkɛ wɔ Ngɛlɛlera ɛhye mɔ anu a? Ɔlale ye ali kɛ ɔkulo nwonane afoa nu ninyɛne ɔtɛla nyilalɛ ne mɔɔ ye agyadeɛ ne bamaa yeanyia la. Yisɔ anye anzɔ ye awolɛ kpanyinli gyinlabelɛ ne na ɛhye kile kɛ ɛnee ɔngulo Nyamenle. Bieko, Yisɔ annwu kɛzi ye nyɛleɛ ne baha ɔ bo zo amra la. Noko, ɛnee Gyekɔbo anye sɔ ye agyadeɛ ne kpalɛ. Kɛ neazo la, Gyekɔbo diele ye awovolɛ wɔ mekɛ mɔɔ ɛnee ɔkulo kɛ ɔgya raalɛ la. (Mɔl. 27:46–28:3) Kɛmɔ Gyekɔbo zile kpɔkɛ ɛhye mɔɔ ɔhyia abotane ɛzilɛ ne afɔlebɔlɛ la ati, ɔrayɛle Mɛzaya ne ɔ nlenya. Kɛzi Nyamenle bule Yisɔ nee Gyekɔbo ɛ? Gyihova luale ngapezonli Malakae anwo zo ɔhanle kɛ: “Mehulo Gyɛkɔbo, na mekpɔ Yisɔ.”—Mal. 1:2, 3.\n11. (a) Duzu ati a Yisɔ neazo ne anwo hyia Keleseɛnema ɛ? (b) Kɛmɔti a Pɔɔlo vale Yisɔ nyɛleɛ ne dole adwɔmanebɔlɛ nwo ɛ?\n11 Asoo mɔɔ Baebolo ne ka ye wɔ Yisɔ anwo la anwo hyia maa Keleseɛnema ɛnɛ? Ɛhɛe. Ɛzoanvolɛ Pɔɔlo dule ɔ mediema diedima folɛ kɛ “bɛnlea boɛ na bɛ bie [anyɛ adwɔmane, NW] anzɛɛ anyɛ kɛ Yisɔ mɔɔ nyamenlezonlenlɛ ɛnle ye nu la ati, yeangola ɔ nwo sɔ na aleɛ ti ɔdɔnenle ye kpanyinli la.” (Hib. 12:16) Kɔkɔbɔlɛ ɛhye fane Keleseɛnema noko anwo. Ɔwɔ kɛ yɛmaa yɛ nye die ninyɛne nwuanzanwuanza nwo dahuu na nwonane ne atiakunluwɔzo anvo yɛ nwo zo na yɛ sunsum nu agyadeɛ ne anvi yɛ sa. Noko duzu ati a Pɔɔlo vale Yisɔ nyɛleɛ ne dole adwɔmanebɔlɛ nwo ɛ? Ɔluakɛ saa awie lɛ nwonane nu adwenle kɛ Yisɔ la a, ɔ nye bahola alie ɛbɛlatane le kɛ adwɔmanebɔlɛ nwo adɛla ninyɛne nwuanzanwuanza.\nSIEZIE WƆ AHONLE\n12. (a) Ndenle boni mɔ a Seetan dua zo sɔ yɛ nea a? (b) Ka Ngɛlɛlera ne anu neazo bie mɔ mɔɔ bɛbahola bɛaboa yɛ wɔ mekɛ mɔɔ ɔwɔ kɛ yɛsi kpɔkɛ mɔɔ anu yɛ se la.\n12 Kɛ Gyihova azonvolɛ la, yɛbɔ mɔdenle kɛ yɛnrɛyɛ ninyɛne mɔɔ ɔbamaa yɛabɔ ɛbɛlatane la. Na saa awie sɔ yɛ nea a, yɛsɛlɛ kɛ Gyihova Nyamenle ɛboa yɛ ɛmaa yɛgyinla ɔ nloa. (Mat. 6:13) Yɛbɔ mɔdenle kɛ yɛbagyinla yɛ munlililɛ nu wɔ ɛtane ewiade ɛhye anu, noko Seetan bɔ mɔdenle dahuu kɛ ɔsɛkye agɔnwolɛvalɛ ne mɔɔ yɛ nee Gyihova lɛ la. (Ɛfɛ. 6:12) Kɛmɔ Abɔnsam a le ewiade ɛhye nyamenle la ati, ɔze ndenle mɔɔ ɔdua zo a ɔbamaa menli abɔ ɛbɛla ɛtane la. (1 Kɔl. 10:8, 13) Kɛ neazo la, fa ye kɛ wɔnyia nwolɛ adenle mɔɔ ɔbamaa wɔali wɔ atiakunluwɔzo bie anwo gyima wɔ adenle ɛtane zo. Duzu a ɛbayɛ a? Asoo ɛbayɛ kɛ Yisɔ la na wɔaha kɛ: ‘Ka ɛ nwo! Fa ma me!’ Anzɛɛ yɛbakpo sɔnea ne yɛanriandi kɛmɔ Gyekɔbo ara Dwosefi yɛle wɔ mekɛ mɔ Pɔtefaa aye ne zɔle ye nleanle la ɔ?—Bɛgenga Mɔlebɛbo 39:10-12.\n13. (a) Ɛnɛ, kɛzi menli dɔɔnwo ɛyɛ kɛ Dwosefi ɛ, noko kɛzi bie mɔ ɛyɛ kɛ Yisɔ ɛ? (b) Menli mɔɔ yɛle kɛ Yisɔ la neazo ne maa yɛnwu kɛ duzu a nwolɛ hyia a?\n13 Yɛ mediema ne mɔ dɔɔnwo ɛhɔ tɛnlabelɛ mɔɔ ɔwɔ kɛ bɛsi kpɔkɛ kɛ bɛbayɛ kɛ Yisɔ anzɛɛ Dwosefi la anu. Menli dɔɔnwo ɛzi kpɔkɛ kpalɛ bɛmaa Gyihova anye ɛlie. (Mrɛ. 27:11) Noko bie mɔ ɛyɛ kɛ Yisɔ la bɛmaa bɛ sunsum nu agyadeɛ ne ɛvi bɛ sa. Nɔhalɛ nu, ɔlua ɛbɛlatane ɛbɔlɛ ti, ɛvolɛ biala bɛka menli dɔɔnwo anyunlu yɛɛ bɛtu bie mɔ. Yemɔti, ɔhyia kpalɛ kɛ yɛsiezie yɛ ahonle ne ɛnɛ amaa yɛ nwo ayɛ se na yɛahola yɛagyinla sɔnea biala mɔɔ ɔbara kenlebie la anloa! (Edw. 78:8) Yɛbazuzu ninyɛne nwiɔ mɔɔ yɛbahola yɛayɛ yɛaziezie yɛ nwo na yɛahola yɛazi kpɔkɛ kpalɛ la anwo.\nDWENLEDWENLE NWO, SIEZIE Ɛ NWO\nYɛkpondɛ nrɛlɛbɛ wɔ Gyihova ɛkɛ yɛfa yɛsiezie yɛ nwo yɛsie\n14. Kpuyia boni mɔ a saa yɛdwenledwenle nwo a ɔbamaa ‘yɛahyi mɔɔ le ɛtane la na yɛazɔ mɔɔ le kpalɛ la anu a’?\n14 Mɔɔ lumua la a le kɛ, yɛbadwenledwenle mɔɔ ɔbavi yɛ nyɛleɛ ne anu ara la anwo. Anyezɔlɛ kpole mɔɔ yɛbanyia ye wɔ yɛ sunsum nu agyadeɛ ne anwo la gyi ɛlɔlɛ kpole mɔɔ yɛbanyia yɛamaa Gyihova mɔɔ ɔvale zɔhane agyadeɛ ne ɔmanle yɛ la azo. Saa yɛkulo awie a yɛngulo kɛ yɛbayɛ debie mɔɔ ɔbamaa yɛali nyane la. Emomu, yɛbɔ mɔdenle yɛyɛ debie mɔɔ ɔ nye die nwo la. Zɔhane ati, ɔwɔ kɛ yɛgyinla yɛdwenledwenle mɔɔ ɔbavi ɛbɛlatane mɔɔ yɛbabɔ anu ara la anwo. Kɛzi ɔbaha yɛ nee menli mɔɔ bɛkulo yɛ edwɛkɛ la. Ɔwɔ kɛ yɛbiza yɛ nwo kɛ: ‘Kɛzi me angomedi nyɛleɛ ne baha agɔnwolɛvalɛ mɔɔ me nee Gyihova lɛ la ɛ? Kɛzi ɛtane ne baha me abusua ne ɛ? Kɛzi ɔbaha me mediema wɔ asafo ne anu ɛ? Asoo me nyɛleɛ ne bamaa awie mɔ adu koti?’ (Fel. 1:10) Eza yɛbahola yɛabiza yɛ nwo kɛ: ‘Asoo ɔfɛta kɛ mekɛ ezinra ɛhye anu anyelielɛ ye maa menwu amaneɛ dɔɔnwo nzinlii ye ɔ? Asoo mekulo kɛ meyɛ kɛ Yisɔ mɔɔ zunle kpole wɔ mekɛ mɔɔ ɔnwunle kɛ mɔɔ ɔyɛle la ɛnle kpalɛ la ɔ?’ (Hib. 12:17) Saa yɛdwenledwenle kpuyia ɛhye mɔ anwo a, ɔbamaa ‘yɛahyi mɔɔ le ɛtane la na yɛazɔ mɔɔ le kpalɛ la anu.’ (Wulo. 12:9) Ɛlɔlɛ mɔɔ yɛlɛ yɛmaa Gyihova la bamaa yɛazɔ yɛ agyadeɛ ne anu kpalɛ.—Edw. 73:28.\n15. Duzu a baboa yɛ amaa yɛaziezie yɛ nwo yɛamaa sɔnea na yɛabɔ agɔnwolɛvalɛ mɔɔ yɛ nee Nyamenle lɛ la anwo bane a?\n15 Mɔɔ ɔtɔ zo nwiɔ la, ɔwɔ kɛ yɛsiezie yɛ nwo yɛsie. Gyihova ɛmaa yɛ ninyɛne dɔɔnwo mɔɔ yɛbahola yɛalua zo yɛaziezie yɛ nwo yɛagyinla ewiade ye anu sɔnea biala anloa na yɛabɔ yɛ nee ye agɔnwolɛvalɛ ne anwo bane a. Ninyɛne ɛhye mɔ bie a le Baebolo ɛzukoalɛ, debiezukoalɛ ɛhɔlɛ, daselɛlilɛ, nee asɔneyɛlɛ. (1 Kɔl. 15:58) Mekɛ biala mɔɔ yɛbaha yɛ nganeɛdelɛ nwo edwɛkɛ nɔhalɛ nu wɔ asɔneyɛlɛ nu yɛahile Gyihova anzɛɛ yɛbayɛ dɔɔnwo wɔ daselɛlilɛ nu la, ɛnee yɛlɛsiezie yɛ nwo yɛamaa sɔnea. (Bɛgenga 1 Temɔte 6:12, 19.) Saa yɛkulo kɛ yɛsiezie yɛ nwo yɛmaa sɔnea a, ɔwɔ kɛ yɛbɔ mɔdenle yɛyɛ ninyɛne ɛhye mɔ. (Gal. 6:7) Bɛhilehile ɛhye anu wɔ Mrɛlɛbulɛ buluku ne tile mɔɔ ɔtɔ zo nwiɔ la anu.\n‘KƆ ZO KPONDƐ’\n16, 17. Kɛ ɔkɛyɛ na yɛanyia debie mɔɔ ɔbamaa yɛazi kpɔkɛ kpalɛ la ɛ?\n16 Mrɛlɛbulɛ ati 2 tu yɛ folɛ kɛ yɛkpondɛ nrɛlɛbɛ nee debie mɔɔ ɔbamaa yeadwenle kpalɛ la. Subane ɛhye mɔ mɔɔ vi Gyihova la maa yɛkola yɛsi mɔɔ le kpalɛ nee mɔɔ le ɛtane la anwo kpɔkɛ kpalɛ. Bɛbamaa yɛahomo yɛ atiakunluwɔzo zo yɛnrɛli nwolɛ gyima wɔ adenle ɛtane zo. Noko kyesɛ yɛbɔ mɔdenle kolaa na yɛahola yɛayɛ ɛhye. Baebolo ne kilehile ɛhye anu kɛ: “Me ra nrenya, saa ɛtie me edwɛkɛ ne, na ɛfa me mɛla ne mɔ ɛsie kpalɛ, ɛyɛ ɛnzonlɛ ɛtie nrɛlɛbɛ edwɛkɛ kpalɛ, na ɛfa wɔ adwenle ɛsie ndelebɛbo zo; ɛhɛe, saa ɛsu kɛ ɛkpondɛ adwenlenunwunlɛ, na ɛmaa ɛ ne zo kɛ ɛkpondɛ ndelebɛbo, saa ɛkpondɛ ye kɛ ɛkpondɛ ezukoa fufule, na ɛkpondɛ ye kpalɛ kɛ anwoneɛ mɔɔ vea la a, ɛbade [Gyihova] ɛzulolɛ ne abo na wɔanyia Nyamenle anwo adwenlenubukelɛ, ɔluakɛ [Gyihova] maa nrɛlɛbɛ; ɔdaye yɛɛ ɔmaa adwenle nee ndelebɛbo a.”—Mrɛ. 2:1-6.\n17 Ɛhye ati, saa yɛdi edwɛkɛ ɛhye mɔɔ wɔ Mrɛlɛbulɛ ne anu la azo a, ɔbamaa yɛazi kpɔkɛ kpalɛ. Saa yɛmaa Gyihova edwɛkɛ kakyi yɛ subane, saa yɛyɛ asɔne dahuu yɛkpondɛ Nyamenle adehilelɛ, na saa yɛkɔ zo yɛkpondɛ Nyamenle anwo adwenlenubukelɛ kɛ anwoneɛ mɔɔ vea la a, yɛbahola yɛali sɔnea zo konim.\n18. Duzu a wɔzi kpɔkɛ kɛ ɛbahɔ zo wɔayɛ a, na duzu ati ɔ?\n18 Gyihova fa ahyɛlɛdeɛ ɛhye mɔ adwenlenubukelɛ, ndelebɛbo, adwenlenunwunlɛ, nee nrɛlɛbɛ maa menli mɔɔ yele bɛ nwo kpondɛ la. Mekɛ mɔɔ yɛlɛkɔ zo yɛakpondɛ subane ɛhye mɔ na yɛava yɛali gyima la, ɛnee yɛlɛbikye Gyihova mɔɔ ɔle Maavolɛ ne la kpalɛ. Na saa yɛkɔ sɔnea nu a, agɔnwolɛvalɛ ne mɔɔ yɛ nee Gyihova Nyamenle lɛ la babɔ yɛ nwo bane. Yɛtwe yɛbikye Gyihova na yɛsulo ye a, yɛbabɔ mɔdenle yɛahoati ɛtane. (Edw. 25:14; Gye. 4:8) Ɔrɛla ye kɛ agɔnwolɛvalɛ mɔɔ yɛ nee Gyihova lɛ nee nrɛlɛbɛ ne mɔɔ ɔfa ɔmaa la baboa yɛ yeamaa yɛazi kpɔkɛ mɔɔ ɔbamaa ɔ nye alie la na yɛabɔ yɛ agyadeɛ ne anwo bane dahuu.


1 Kɔlentema 13 | Yintanɛte Zo Baebolo | Ewiade Fofolɛ Ngilebɛbo\nMɔɔ Limoa Kɔmaa Kɔlentema 13:1-13\nƐlɔlɛ—adenle mɔɔ tɛla ndenle kɔsɔɔti la (1-13)\n13 Saa mekola menli nee anwumabɔvolɛma aneɛ ngakyile ne mɔ ka na menlɛ ɛlɔlɛ a, ɛnee mele kɛ ɛlawule anzɛɛ bulalɛ mɔɔ dielie la. 2 Na saa melɛ ngapezo ahyɛlɛdeɛ ne na mete fealeranu edwɛkɛ nwuanzanwuanza kɔsɔɔti abo na melɛ ndelebɛbo kɔsɔɔti,+ na melɛ diedi kɔsɔɔti mɔɔ maa mekola metudu awoka, na menlɛ ɛlɔlɛ a, menle ɛhwee.*+ 3 Na saa mefa mɔɔ melɛ ye la amuala menea awie mɔ,+ na mefa me sonlabaka ne memaa amaa meadu me nwo, na menlɛ ɛlɔlɛ a,+ menrɛnyia nvasoɛ biala. 4 Ɛlɔlɛ+ lɛ abotane+ yɛɛ ɔ ti akunlu le kɛnlɛma.+ Ɛlɔlɛ ɛndwe nungule.*+ Ɔndu ɔ nloa anu, ɔmmemaa ɔ nwo zo,+ 5 ɔnyɛ ninyɛne mgbane mgbane,*+ ɔnle angomedi,+ ɔnva ɛya ndɛndɛ.+ Ɔnva ɛtane ɔnzie ye nu.*+ 6 Ɔ nye ɛnlie ninyɛndane nwo,+ emomu ɔdi fɛlɛko wɔ nɔhalɛ ne anwo. 7 Ɔto ɔ rɛle aze wɔ debie biala anu,+ ɔdie debie biala ɔdi,+ ɔlɛ debie biala anu anyelazo,+ ɔgyinla debie biala anloa.+ 8 Ɛlɔlɛ ɛmkpo aze ɛlɛ.* Noko saa ngapezo nwo ahyɛlɛdeɛ wɔ ɛkɛ a, bɛbaye bɛavi ɛkɛ; saa aneɛ ngakyile ɛhanlɛ wɔ ɛkɛ a, bɛ bo bapɛ; saa ndelebɛbo wɔ ɛkɛ a, ɔbavi ɛkɛ. 9 Ɔluakɛ yɛ ndelebɛbo ɛnli munli+ yɛɛ ngapezo mɔɔ yɛka la ɛnli munli, 10 na saa mɔɔ di munli la ba a, mɔɔ ɛnli munli la bavi ɛkɛ. 11 Mekɛ mɔɔ mele kakula la, mendendɛle kɛ kakula, mendwenlenle kɛ kakula, yɛɛ menzuzule edwɛkɛ nwo kɛ kakula; noko kɛkala mɔɔ meyɛ kpanyinli la, megyakyi ngakula ninyɛne ne mɔ ɛyɛlɛ. 12 Kɛkala, yɛnwu ninyɛne monzomonzo kɛ asɛɛ yɛlɛnea bulalɛ neanleɛ nu la, na akee yɛbanwu ninyɛne wienyi.* Kɛkala, mɔɔ meze la ɛnli munli, noko kenle bie ɔbali munli, kɛ mɔɔ bɛze medame noko kpalɛ la. 13 Na kɛkala ninyɛne nsa ɛhye mɔ a wɔ ɛkɛ a: diedi, anyelazo, ɛlɔlɛ; na mɔɔ le kpole kpalɛ wɔ nu la a le ɛlɔlɛ.+\n^ Anzɛɛ “nvasoɛ ɛnle me nwo zo.”\n^ Anzɛɛ “Ɛlɔlɛ ɛnle anyebolo.”\n^ Anzɛɛ “basabasa.”\n^ Anzɛɛ “Ɔmbu nvonleɛ anzɛɛ ɛtane nwo mgbonda.”\n^ Anzɛɛ “Ɛlɔlɛ ɛnwie ɛlɛ.”\n^ Giliki aneɛ nu, “akee yɛ nye bayia zo.”\n1 Kɔlentema 13


Kɛzi Bɛsiezie Bɛ Nwo Bɛmaa Gyihova Alasevolɛ Nyianu\nSaa ɛ nee Gyihova Alasevolɛ ne mɔ anu ko ɛlɛsukoa Baebolo ne a, ɔda ali kɛ ɛbɔ mɔdenle ɛdumua ɛneɛnlea debiezukoalɛ ko biala anu. Ɔbaboa kpalɛ kɛ ɛbayɛ ye zɔ kolaa na wɔahɔ debiezukoalɛ. Saa dahuu yɛyɛ zɔ a debie kpalɛ fi nu ba.\nNwu mekɛ nee ɛleka mɔɔ ɛbazukoa la. Mekɛ boni a ɛbahola wɔazukoa debie kpalɛ a? Nwonlomɔ mangyee, kolaa na wɔabɔ alehyenlɛ ne anu gyima bo, anzɛɛ nɔsolɛ nu mɔɔ ngakula ne mɔ ɛhɔla la ɔ? Saa ɛnrɛhola ɛnrɛzukoa debie mekɛ tendenle bɔbɔ a, si mekɛ dodo mɔɔ ɛbahola wɔava wɔazukoa debie la anwo kpɔkɛ, na bɔ mɔdenle kɛ debie biala ɛnrɛzɛkye wɔ mekɛ. Kpondɛ ɛleka mɔɔ le koonwu la na ye debie biala mɔɔ bahola ahwehwe wɔ adwenle mɔɔ le kɛ riledio, tɛlevihyɛne yɛɛ moba la fi ɛkɛ. Ɛdumua ɛyɛ asɔne na wɔazukoa debie a ɔbamaa alehyenlɛ ne anu adwenledwenle avi ɛ nwo zo amaa wɔahola wɔava wɔ adwenle wɔazie Nyamenle Edwɛkɛ ne azo.—Felepaema 4:6, 7.\nPepɛ edwɛkɛ ne abo, na siezie ɛ nwo kɛ ɛbamaa mualɛ. Dumua nea kɛ ɛbade edwɛkɛ ne kɔsɔɔti abo. Dwenle edwɛkɛtile ne anwo, suzu kɛzi tile ekyi ko biala fane edwɛkɛtile ne anwo la, na suzu nvoninli nee ndinu kpuyia ne mɔ mɔɔ si edwɛkɛ titile mɔɔ wɔ nu azo la anwo. Akee kenga ɛdendɛkpunli ko biala na kpondɛ kpuyia ne anwo mualɛ. Kenga ngɛlɛlera mɔɔ bɛanga nwolɛ edwɛkɛ wɔ nu la, na suzu kɛzi ɔboa ɔmaa edwɛkɛ ne anu da ɛkɛ la anwo. (Gyima ne 17:11) Saa ɛnwu kpuyia ne mualɛ a, pɛ edwɛkɛ agbɔkɛ ekyi anzɛɛ ɛdendɛfoa mɔɔ wɔ ɛdendɛkpunli ne anu mɔɔ baboa wɔ yeamaa wɔahakye mualɛ ne la abo. Akee, saa ɛkɔ debiezukoalɛ a, ɛbahola wɔamaa ɛ sa zo na wɔava wɔ edwɛkɛ wɔamaa mualɛ sikalɛ.\nSaa ɛsuzu ninyɛne ngakyile mɔɔ bɛsukoa ye dapɛne biala wɔ nyianu ne mɔ abo la anwo a, ɛbanwu ninyɛne fofolɛ wɔaboka wɔ Baebolo ne anu ndelebɛbo “gya” ne anwo.—Mateyu 13:51, 52.\nDuzu a dahuu ɛbahola wɔayɛ wɔava wɔaziezie ɛ nwo wɔamaa nyianu ne mɔ a?\nKɛ ɔkɛyɛ na wɔaziezie ɛ nwo kɛ ɛbamaa mualɛ wɔ debiezukoalɛ bo ɛ?\nDua adenle ne mɔɔ yɛhile wɔ anwuma ɛkɛ ne la azo, na siezie ɛ nwo maa Ɛzinzalɛ Arane Ɛzukoalɛ anzɛɛ Asafo Baebolo Ɛzukoalɛ ne. Maa wɔ Baebolo kilehilevolɛ ne ɛboa wɔ, na siezie mualɛ mɔɔ ɛbamaa wɔ debiezukoalɛ bieko abo la.


Mateyu 25 | Yintanɛte Zo Baebolo | Ewiade Fofolɛ Ngilebɛbo\nMateyu Edwɛkpa 25:1-46\nKELAESE ƐRALƐ NWO SƐKƐLƐNEƐ (1-46)\nMbɛlɛra bulu ne anwo ndonwo ne (1-13)\nTalɛnte ne anwo ndonwo ne (14-30)\nMboane nee mbɔnkye ne mɔ (31-46)\n25 “Akee anwuma Belemgbunlililɛ ne le kɛ mbɛlɛra* bulu mɔɔ vale bɛ ahɛnlaneɛ+ kɛ bɛkayia atɔfolɛ nrenyia ne la.+ 2 Ɛnee bɛ nuhua nnu le ahoasea yɛɛ nnu le badwema.*+ 3 Ahoasea ne vale bɛ ahɛnlaneɛ noko bɛanva nwole bɛamboka nwo, 4 noko badwema ne mɔ ɛdeɛ, bɛvale nwole bɛguale adoba nu bɛbokale bɛ ahɛnlaneɛ ne anwo. 5 Mekɛ mɔɔ atɔfolɛ nrenyia ne ɛlɛkyɛ la, bɛ muala bɛbɔle ngɔsɔkɛ na bɛlafele. 6 Wɔ nɔe ne, bɛdele kɛ bɛdea nu kɛ: ‘Atɔfolɛ nrenyia ne ɛne! Bɛvinde bɛhɔyia ye.’ 7 Akee mbɛlɛra ne mɔ amuala dwazole na bɛzieziele bɛ ahɛnlaneɛ ne mɔ.+ 8 Ahoasea ne mɔ zele badwema ne mɔ kɛ, ‘Bɛmaa yɛ bɛ nwole ne bie ɔluakɛ yɛ ahɛnlaneɛ ne kpondɛ anlu.’ 9 Badwema ne mɔ buale kɛ: ‘Wɔannea a ɔnrɛza yɛ nee bɛdabɛ. Yemɔti bɛhɔ menli mɔɔ tɔne ye la ɛkɛ bɛhɔdɔ bie.’ 10 Mekɛ mɔɔ bɛhɔle kɛ bɛkadɔ bie la, atɔfolɛ nrenyia ne rale. Mbɛlɛra ne mɔ mɔɔ bɛnyia nwolɛ la nee ye hɔle atɔfolɛlielɛ ne abo,+ na bɛdole anlenkɛ ne anu. 11 Nzinlii, mbɛlɛra ne mɔ mɔɔ ɛha la noko rale na bɛhanle kɛ, ‘Yɛmenle, Yɛmenle, buke yɛ!’+ 12 Ɔbuale bɛ kɛ, ‘Meka nɔhalɛ ne meahile bɛ, menze bɛ.’ 13 “Yemɔti bɛhɔ zo bɛzinza,+ ɔluakɛ bɛnze kenle ne anzɛɛ dɔnehwele ne.+ 14 “Na ɔle kɛ nrenyia bie mɔɔ ɛlɛba aradu adenle mɔɔ ɔvɛlɛle ye ngɛkɛlɛ na ɔvale ye agyapadeɛ ɔwulale bɛ sa nu la.+ 15 Ɔmaanle ko talɛnte nnu,* ɔmaanle ko nwiɔ, yɛɛ ko noko ɔmaanle ye ko, kɛ mɔɔ biala anwosesebɛ de la, na ɔdule adenle. 16 Ndɛndɛ ne ala, mɔɔ ɔnyianle talɛnte nnu ne la vale hɔyɛle gyima na ɔnyianle nnu ɔbokale nwolɛ. 17 Zɔhane ala a mɔɔ nyianle nwiɔ ne la noko nyianle nwiɔ bokale nwolɛ a. 18 Noko akɛlɛ ne mɔɔ nyianle ko ne la hɔvunle kuma na ɔvale ɔ menle ezukoa ne* ɔveale nu. 19 “Mekɛ tendenle pɛle nu la, ngɛkɛlɛ ne mɔ amenle ne rale na ɔ nee bɛ yɛle mgbonda.+ 20 Ɔti mɔɔ nyianle talɛnte nnu ne la vale talɛnte nnu bokale nwo rale na ɔhanle kɛ, ‘Yɛmenle, ɛmaanle me talɛnte nnu; nea, menyia talɛnte nnu meboka nwo.’+ 21 Ɔ menle ne zele ye kɛ: ‘Wɔbɔ mɔdenle, akɛlɛ kpalɛ mɔɔ di nɔhalɛ! Ɛlile nɔhalɛ wɔ ninyɛne ekyi bie anu. Mebamaa wɔanlea ninyɛne dɔɔnwo azo.+ Nyia ɛ menle anyelielɛ ne bie.’+ 22 Akee mɔɔ nyianle talɛnte nwiɔ ne la rale na ɔhanle kɛ, ‘Yɛmenle, ɛmaanle me talɛnte nwiɔ; nea, menyia talɛnte nwiɔ meboka nwo.’+ 23 Ɔ menle ne zele ye kɛ: ‘Wɔbɔ mɔdenle, akɛlɛ kpalɛ mɔɔ di nɔhalɛ! Ɛlile nɔhalɛ wɔ ninyɛne ekyi bie anu. Mebamaa wɔanlea ninyɛne dɔɔnwo azo. Nyia ɛ menle anyelielɛ ne bie.’ 24 “Akee akɛlɛ ne mɔɔ nyianle talɛnte ko ne la rale na ɔhanle kɛ: ‘Yɛmenle, meze kɛ wɔ edwɛkɛ yɛ se, ɛleka mɔɔ wɔanlua debie la yɛɛ ɛbu a, na ɛboɔboa ma mɔɔ wɔamkpogya la anloa.+ 25 Yemɔti menzulole na menvale wɔ talɛnte ne menveale azɛlɛ bo. Yemɔ ɛne, die wɔ debie.’ 26 Ɔ menle ne buale ye kɛ: ‘Akɛlɛ amumuyɛ nee mgbovonle, se ɛze kɛ ɛleka mɔɔ meanlua debie la yɛɛ mebu a, na ma mɔɔ meamkpogya la yɛɛ meboɔboa ɔ nloa a? 27 Yemɔti, anrɛɛ ɔwɔ kɛ ɛfa me ezukoa ne* ɛkɔto bange na meba a meahɔlie me debie nee nwolɛ nvasoɛ. 28 “‘Ɔti, bɛza ye bɛlie talɛnte ne na bɛva bɛmaa mɔɔ lɛ talɛnte bulu ne la.+ 29 Ɔluakɛ awie biala mɔɔ ɔlɛ bie la, bɛbamaa ye dɔɔnwo bɛaboka nwo na yeanyia ye molozo. Noko mɔɔ ɛnlɛ bie la, mɔɔ ɔlɛ bɔbɔ la bɛbaza ye bɛalie.+ 30 Na bɛvuandi akɛlɛ ne mɔɔ nvasoɛ ɛnle ɔ nwo zo la bɛdo alienwo lɔ awozinli ne anu. Ɛkɛ ne yɛɛ ɔbazu na yeali nyane a.’ 31 “Saa sonla Ra ne+ ba wɔ ye anyunlunyia nu mɔɔ ye anwumabɔvolɛma kɔsɔɔti boka ɔ nwo la a,+ ɔbadɛnla aze wɔ ye anyunlunyia belemgbunli ebia ne azo. 32 Bɛbaboɔboa maanle maanle ne amuala anloa wɔ ɔ nyunlu, na ɔbahyɛ menli ne anu nwiɔ kɛ mɔɔ mboaneneavolɛ ye mboane fi mbɔnkye nu la. 33 Na ɔbava mboane ne+ yeagua ɔ sa fema zo na yeava mbɔnkye ne yeagua ye bɛne zo.+ 34 “Akee Belemgbunli ne baha ahile bɛdabɛ mɔɔ bɛwɔ ye fema zo la kɛ: ‘Bɛrɛla, bɛmɛ mɔɔ Egya ɛyila bɛ a, bɛva Belemgbunlililɛ ne mɔɔ bɛziezie bɛmaa bɛ ɔvi ewiade mɔlebɛbo ne la. 35 Ɔluakɛ ɛhɔne hunle me na bɛmaanle me debie menlile; nzuhɔne hunle me na bɛmaanle me nzule. Menyɛle ɛyɛvolɛ na bɛliele me kɛnlɛma;+ 36 me nwo lale zo* na bɛmaanle me ɛdanlɛ.+ Me nwo dole me na bɛnleanle me. Menlale efiade na bɛrakpɔlale me.’+ 37 Na tenlenema ne babua ye kɛ: ‘Awulae, kenlenzu a yɛnwunle wɔ kɛ ɛhɔne ɛlɛku wɔ mɔɔ yɛmaanle wɔ aleɛ, anzɛɛ nzuhɔne ɛlɛku wɔ mɔɔ yɛmaanle wɔ nzule a?+ 38 Kenlenzu a yɛnwunle wɔ kɛ ɛle ɛyɛvolɛ mɔɔ yɛliele wɔ kɛnlɛma, anzɛɛ ɛ nwo la zo mɔɔ yɛmaanle wɔ ɛdanlɛ a? 39 Kenlenzu a yɛnwunle wɔ kɛ ɛnde kpɔkɛ anzɛɛ ɛla efiade mɔɔ yɛrakpɔlale wɔ a?’ 40 Belemgbunli ne babua bɛ kɛ, ‘Nɔhalɛ nu meka meahile bɛ kɛ, kɛ mɔɔ bɛyɛle bɛmaanle me mediema ngyikyi ɛhye mɔ anu ko la, bɛyɛle bɛmaanle me.’+ 41 “Akee ɔbaha yeahile menli mɔɔ wɔ ye bɛne zo la kɛ: ‘Bɛvi me nwo ɛke,+ munzule menli, bɛhɔ senle ne mɔɔ ɛnnu ɛlɛ+ mɔɔ bɛziezie bɛmaa Abɔnsam nee ye anwumabɔvolɛ ne mɔ la anu.+ 42 Ɔluakɛ ɛhɔne hunle me, na bɛammaa me ɛhwee meanli; yɛɛ nzuhɔne hunle me, na bɛammaa me ɛhwee meanlo. 43 Menyɛle ɛyɛvolɛ, noko bɛanlie me kɛnlɛma; me nwo lale zo, noko bɛammaa me ɛdanlɛ; me nwo dole me yɛɛ menlale efiade, na bɛamkpo me bo zo.’ 44 Na bɛdabɛ noko bɛbabua kɛ: ‘Awulae, kenlenzu a yɛnwunle wɔ kɛ ɛhɔne anzɛɛ nzuhɔne ɛlɛku wɔ anzɛɛ ɛle ɛyɛvolɛ anzɛɛ ɛ nwo la zo anzɛɛ ɛnde kpɔkɛ anzɛɛ ɛla efiade mɔɔ yɛamboa wɔ a?’ 45 Akee ɔbabua bɛ kɛ: ‘Nɔhalɛ nu meka meahile bɛ kɛ, kɛ mɔɔ bɛanyɛ bɛammaa me mediema ngyikyi ɛhye mɔ anu ko la, bɛanyɛ bɛammaa me.’+ 46 Na ɛhye mɔ bavi ɛkɛ ahɔ dahuu ɛzɛkyelɛ nu,*+ na tenlenema ne ahɔ dahuu ngoane nu.”+\n^ Anzɛɛ “mbɛlɛra mɔɔ bɛnze mrenyia la.”\n^ Anzɛɛ “nrɛlɛbɛvolɛma.”\n^ Ɛnee Giliki talɛnte ne ɛlomboɛ le kg 20.4. Nea Mok. B14\n^ Giliki aneɛ nu, “dwɛtɛ fufule ne.”\n^ Anzɛɛ “meanziezie me nwo kpalɛ.”\n^ Giliki aneɛ nu, “bɛbapɛ bɛ bɛavi ɛkɛ ne bɔkɔɔ kɛ mɔɔ bɛpɛ baka ngane la.”


Efiso 3 ACD - Imɔ idɛ so mɔ, fɛye abono fɛŋ wolaa bii - Bible Search\nEfiso 2 Efiso 4\nWurubuaarɛ Gi Sun Me Fɛye Abono Fɛŋ Wolaa Bii Mɔ Mɔ Asɛ\n1Imɔ idɛ so mɔ, fɛye abono fɛŋ wolaa bii Wurubuaarɛ agyɛbi mɔ, fɛye-ɔdan giwɔra so ne me, Pɔɔlo n dɛ Kirisito Yesu ɔkalan mɔ n naa. Gɛnen so ne Yesu akyobo mɛ keda me tii de obu faa. 2Nɛ sɔɔ gyi yɛɛ fɛ ti nu yɛɛ Wurubuaarɛ gi kyu mɔ-gɛsun gɛdɛ wɔra me-abaa dɔ de fɛꞌ nyɛ mɔ-amɔlɛgɛ naa de me so. 3Wurubuaarɛ gi lɛɛ mɔ-ilaa boduduusɛ kyu lii Kirisito so nyiile me, fɛɛ mɔ gbaa-gbaa ne n tɔngɛ de me. (Nɛ ti tɔgɛ imɔ so ilaa ŋmaraa me-ɔwolɛ baarɛ dɔ.) 4Imɔso fɛ kalɛ ɔwolɛ mɔ mɔ, fɛ laa wu yɛɛ nɛ nu Kirisito ilaa boduduusɛ mɔ gɛsɛ. 5Anyamesɛ abono mɛ daa gikyena gɛsinkpan so yɛgɛ mɔ, mɛ mɛŋ nyɛ de Wurubuaarɛ ɔꞌ lɛɛ Kirisito ilaa boduduusɛ idɛ nyiile ɔmɔ. Idɛ kon ne Wurubuaarɛ Oduduu mɔ gi lɛɛ imɔ-gɛwi nyiile mɔ-ikalan atɔgɛbo de aye Yesu isɔɔ mɔ. Aye ne ɔ lɔrɔ yela sa mɔ-gɛsun mɔ. 6Gɛnen Kirisito ilaa boduduusɛ ibono o nyiile aye mɔ ne n gyɛ yɛɛ: kyu naa de Kirisito Yesu ɔkalan konkonsɛ mɔ so mɔ, fɛye abono fɛŋ wolaa bii Wurubuaarɛ ɔson mɔ de aye Gyuda awura mɔ pɛwu a wɔra nyamesɛ kolon. Imɔso aye‑rɛ fɛye pɛwu a laa nyɛ ilaa ibono Wurubuaarɛ gi ka yela yɛɛ ɔ laa sa abono mɛ gyɛ mɔ-biana mɔ. Aye pɛwu a kya nyɛ ilaa ibono Wurubuaarɛ gi wolaa ka yela kyu naa de Kirisito Yesu so mɔ.\n7Gɛnen ɔkalan konkonsɛ baarɛ gɛsun ne n baa wɔra me-gɛsun wɔrasɛ. Wurubuaarɛ gidɛnsɛ de mɔ-gɛlaarɛꞌ so ne ɔ sa me ɔlon yɛɛ nꞌ nyɛ wɔra mɔ-gɛsun ɔwɔrabo. 8Aye abono pɛwu Wurubuaarɛ gi lɔrɔ yela sa mɔ-nyoro mɔ, nkana me ne meŋ fo sɛi. Me ɔdɛ mɔ ne Wurubuaarɛ gi wu yɛɛ ɔ laa kpaa de nꞌ wɔra gɛsun belɛ gɛdɛ. Gɛsun mɔ ilaa i gyɛ daa Kirisito Oduduu dɔ lɛɛ awuratɔ ilaa ibono nyamesɛ maŋ taalɛ bii kpaa logɛ. Ilaa gbaaꞌ idɛ ne Wurubuaarɛ gi yɛgɛ n naa mi‑i tɔgɛ mi‑i sa asa abono mɛ mɛŋ wolaa bii mɔ-ɔson mɔ. 9Wurubuaarɛ yɛɛ nꞌ yɛgɛ de anyamesɛ pɛwu mɛꞌ bii ɔkpa ɔbono so mɛ laa nyɛ gɛnen ilaa gbaaꞌ ibono mɔ. Wurubuaarɛ gɛwɔnsa gɛdɛ gɛ gyɛ ilaa boduduusɛ. Nkana lii ko‑o gɛsɛ de gɛsɛ mɔ, soso de gɛsɛ ɔlɛɛbo mɔ gi kyu mɔ-gɛwɔnsa gɛdɛ kyu sii de mɔ-nyoro.\n10Idɛ kon berɛ, ɔ kya laarɛ mɔ-ɔlaako ginyi belɛ giꞌ lii gɛwi. Kyu naa de aye Yesu asonbo gikpen mɔ so ne ɔ kya yɛgɛ Wurubuaarɛ dɔ isɔɔ de ilaa kamaasɛ ibono i kya nyɛ ɔlon anyamesɛ so mɔ mɛꞌ bii gɛnen ɔlaako ginyi mɔ. 11Wurubuaarɛ gi san lɛɛ mɔ-ɔlaako ginyi gɛwi gɛnen mɔ, i kyena de mɔ-gɛwɔnsa gɛbono ɔ wolaa sa yela lii ko‑o gɛsɛ de gɛsɛ mɔ. Idɛ kon ne ɔ yɛgɛ ne i ba gɛsintin kyu naa de aye-Wura Kirisito Yesu so. 12Lii aye‑rɛ Yesu ginyamesɛ kolon mɔ so mɔ, a nyɛ ɔkpa de aꞌ bugi aye-asen pɛwu sa Wurubuaarɛ de aꞌ ka gyan mɔ so. A nyi yɛɛ a bo ɔkpa gɛnen kyu naa de gisɔɔgyi gibono a bo sa Yesu mɔ so. 13Imɔso n kya kolɛ fɛye, fɛ mɛŋ sa fɛꞌ yɛgɛ iꞌ yɔɔ fɛye-nyoro yɛɛ n tii de obu n kya wu ɔlaawusɛ fɛye so. Me-ɔlaawusɛ baarɛ gyɛ daa nyisigyi sa fɛye.\nPɔɔlo Kya Dalaa Ɔ Sa Abono Mɛ Kya Kalɛ Ɔwolɛ Baarɛ Mɔ\n14N kya nyingi ilaa ibono aye-sɛ Wurubuaarɛ gi wɔra sa aye anyamesɛ mɔ, n kya ŋmii yen mɔ. 15Mɔ so ne a kya nyɛ terɛ Wurubuaarɛ dɔ asa de gɛsinkpan so-lɛɛ asa pɛwu yɛɛ gɛsu kolon dɔ asa faa. 16N kya kolɛ Wurubuaarɛ yɛɛ gɛnɔɔbono mɔ-nyisigyi mɔ tansi ɔ kyɔ mɔ, ɔꞌ yɛgɛ fɛꞌ nyɛ ɔlon belɛ fɛye-asen dɔ gɛnen kee. Ɔꞌ yɛgɛ mɔ-Oduduu mɔ ɔꞌ kyena fɛye-asen dɔ, fɛ kpɛ fɛ kya nyɛ ɔlon kyu naa de mɔ so. 17De fɛye-gikagyan gibono fɛ ka gyan Kirisito so mɔ giꞌ yɛgɛ ɔꞌ kyena fɛye-asen dɔ. N kya dalaa yɛɛ fɛꞌ kyu gɛlaarɛꞌ kyu wɔra ilaa kamaasɛ, de fɛꞌ wɔra fɛɛ oyii ɔbono mɔ-ilin i loo gɛsɛ-gɛsɛ ne ɔ yelɛ girin mɔ. 18-19N kya dalaa yɛɛ fɛꞌ keda fɛye-gɛlaarɛꞌ dɔ gɛnen de fɛꞌ nyɛ bii gɛnɔɔbono Kirisito tansi ɔ kya laarɛ fɛye-ilaa mɔ. N kya dalaa kee yɛɛ fɛye‑rɛ abono pɛwu Wurubuaarɛ gi lɔrɔ yela sa mɔ-nyoro mɔ fɛꞌ bii gɛnɔɔbono Kirisito gɛsalaarɛ gɛ ŋmangɛ, gɛ lɔnga, gɛ bo gisoro, gɛ bo kin, ne nyamesɛ maŋ taalɛ bii gɛmɔ-ɔkara mɔ. Wurubuaarɛ ɔꞌ yɛgɛ mɔ-gidebi pɛwu giꞌ baa wɔra fɛye-lɛɛ.\n20Aye-Wurubuaarɛ baarɛ kya kyu mɔ-ɔlon belɛ kyu wɔra gɛsun aye Yesu asonbo mɔ dɔ. Gɛnen ɔlon ɔbono ɔ bo mɔ so mɔ, iŋ bo sen sa mɔ yɛɛ ɔꞌ wɔra ilaa sa aye de iꞌ tansi don ibono a kya kolɛ mɔ abɛɛ a kya sa imɔ gɛwɔnsa mɔ gbaa. 21Kirisito Yesu mɔ‑rɛ mɔ-asonbo gikpen mɔ mɛꞌ kpɛ mɛ kya kyu nyisigyi mɛ kya sa Wurubuaarɛ aye-aberɛ abono a tɛ faa de aberɛ abono a laa baa ba mɔ kyu i kya kpe gɛkpaa-gɛkpaa. Iꞌ ba gɛnen.


Ayezaya 13 | Yintanɛte Zo Baebolo | Ewiade Fofolɛ Ngilebɛbo\nNrɛlaleɛ mɔɔ tia Babelɔn (1-22)\nGyihova kenle ne ɛbikye! (6)\nMedeama bazɛkye Babelɔn (17)\nAwie ɛnrɛdɛnla Babelɔn azo bieko (20)\n13 Nrɛlaleɛ mɔɔ tia Babelɔn+ mɔɔ Emɔzo ara Ayezaya+ nwunle ye wɔ ɛnyelɛzodeɛnwunlɛ nu la ɛne: 2 “Maa sɛkɛlɛneɛ zo+ wɔ boka mɔɔ ɛhwee ɛnle zo la azo. Tea nu fɛlɛ bɛ, nwɔha ɛ sa,Amaa bɛara menli titili ne mɔ nlenkɛ ne mɔ anloa. 3 Meha edwɛkɛ mehile menli mɔɔ mekpa bɛ* la.+ Mevɛlɛ me kovolɛma kɛ bɛla me ɛya ne ali,Me menli mɔɔ fa fɛlɛkolilɛ tu bɛ nwo la. 4 Bɛdie! Menli ekpunli bie wɔ awoka ne mɔ azo;Bɛyɛ dede kɛ menli dɔɔnwo la! Bɛdie! Arelemgbunlililɛ mɔɔ ɛlɛyɛ begyebegye,Maanle maanle mɔɔ bɛboɔboa bɛ nloa la!+ Ɛlɔne Gyihova ɛlɛboɔboa ɛlɔne nloa yeamaa bɛahɔ konle.+ 5 Bɛvi azɛlɛ ye azo moamoa,+Bɛvi anwuma ako abo nehane bɛlɛba,Gyihova nee ye ɛya akodeɛ ne mɔ,Ɛlɛba arazɛkye azɛlɛ ye amuala.+ 6 Bɛzu bɛye awolɛ ɔluakɛ Gyihova kenle ne ɛbikye! Ɔbara kɛ ɛzɛkyelɛ mɔɔ vi Tumivolɛ Bedevinli ne ɛkɛ ne la.+ 7 Ɛhye ati, ɛsalɛ biala anu bado,Na awie biala ahonle badu.+ 8 Ɛzulolɛ ɛha menli ne.+ Bɛza ketee yɛɛ bɛdi nyane,Kɛ raalɛ mɔɔ ɛvo awolɛ zo la. Bɛfa ɛzulolɛ bɛneɛnlea bɛ nyunlu ngoko,Nyanelilɛ ɛmaa bɛ nyunlu ɛyɛ basaa. 9 Nea! Gyihova kenle ne ɛlɛba,Ɔle ɛya nee ɛya wuluwulu kenle, ɔnrɛze anwunvɔne,Ɔbamaa azɛlɛ ne azo ayɛ ɛzulolɛ,+Na yeazɛkye ɛtanevolɛma mɔɔ wɔ azɛlɛ ne azo la yeavi zo. 10 Ɔluakɛ anwuma nwɔlɔra nee bɛ nwɔlɔra ekpunli* ne mɔ+Ɛnrɛda;Sɛnzɛne ne ɛlɛfinde a, ɔbalu,Yɛɛ siane ne ɛnrɛda. 11 Mebamaa azɛlɛ ne abu ye ɛtane nwo mgbonda,+Na amumuyɛma abu bɛ ɛtane nwo mgbonda. Mebamaa anwomemaazoma* adubɛnwo ne ara awieleɛ,Yɛɛ mebabɛlɛ atisesebɛma anwomemaazo ne aze.+ 12 Mebamaa sonla nwo ahyia adɛla nvutuke tagyee,+Yɛɛ mebamaa alesama anwo ahyia adɛla Ofɛ nvutuke.+ 13 Ɛhye ati, mebamaa anwuma awoso,Na azɛlɛ ne akpusu avi ɔ bo zo ne+Ɔlua ɛlɔne Gyihova ɛya ne ati, wɔ ye ɛya wuluwulu kenle ne anu. 14 Awie biala bayɛ kɛ kɛtɛboɛ mɔɔ bɛdoa ye yɛɛ mboane mɔɔ bɛnlɛ awie ɛmboɔboa bɛ nloa la,Ko biala bazia ahɔ ɔdaye ye menli ɛkɛ;Ko biala bazia ahɔ ɔdaye ye azɛlɛ zo.+ 15 Awie biala mɔɔ bɛbanwu ye la, bɛbava debie bɛawɔ ye,Yɛɛ awie biala mɔɔ bɛbahye ye la bawu dadeɛ nloa.+ 16 Bɛbatete bɛ mra nu nzokanzoka wɔ bɛ nye zo,+Bɛbasesa bɛ azua nu ninyɛne,Yɛɛ bɛbahye bɛ ye mɔ mialera nu bɛ nee bɛ ala. 17 Bɛnlea, melɛmaa Medeama ara bɛ nwo zo,+Bɛmɛ bɛnva dwɛtɛ fufule bɛnyɛ ɛhweeYɛɛ bɛ nye ɛnlie nvutuke nwo. 18 Bɛ ɛda ne mɔ batete mgbavolɛ nu nzokanzoka;+Bɛ kunlu mralɛ anwo ɛnrɛyɛ bɛ alɔbɔlɛYɛɛ bɛnrɛze ngakula anwunvɔne. 19 Na Babelɔn mɔɔ lɛ anyunlunyia kpole* tɛla belemgbunlililɛ biala,+Mɔɔ Kaledeama fa ye kɛnlɛma ne tu bɛ nwo la,+Bayɛ kɛ Sodɔm nee Gomɔla wɔ mekɛ mɔɔ Nyamenle zɛkyele bɛ la.+ 20 Awie ɛnrɛdɛnla zolɛ bieko,Yɛɛ ɔnrɛyɛ ɛleka mɔɔ bɛbadɛnla wɔ awolɛndoazo kɔsɔɔti anu.+ Arelabenli biala ɛnrɛzi ye ɛdanlɛsua wɔ ɛkɛ,Yɛɛ mboaneneavolɛma ɛnrɛmaa bɛ mboane ɛnrɛla ɛkɛ. 21 Ɛsɛlɛ zo nane ngakyile bala ɛkɛ;Kpadule bayi bɛ azua nu. Soholo bava ɛkɛ ne ayɛ bɛ dabelɛ,+Yɛɛ ɛbɔ nu mbɔnkye* bawuluwulu wɔ ɛkɛ. 22 Nane mɔɔ kpo la bazu wɔ ye tawa ne mɔ azo,Yɛɛ ɛzonlɛ bakpo wɔ ye arelemgbunli azua ngɛnlɛma ne mɔ anu. Ye mekɛ ɛbikye, na bɛnrɛmaa ɔnrɛdɛnla ɛkɛ ne ɔnrɛhyɛ.”+\n^ Hibulu aneɛ nu, “me menli mɔɔ mede bɛ nwo la.”\n^ Hibulu aneɛ nu, “nee bɛ Kisele,” ɔbayɛ Orelayɔn nee nwɔlɔra ekpunli gyɛne\n^ Anzɛɛ “mɔɔ le kɛnlɛma.”\n^ Anzɛɛ ɔkola ɔkile, “Yɛɛ sunsum ɛtane mɔɔ le kɛ mbɔnkye la.”


Kɛzi Yɛye Subane Dɛba Ne Yɛgua Bɔkɔɔ La | Debiezukoalɛ\n“Bɛye subane dɛba ne nee ye nyɛleɛ ne mɔ bɛgua.”—KƆL. 3:9.\nEDWƐNE: 121, 142\nDuzu a maa yɛ ewiade amuala mediemayɛlɛ ne yɛ ngakyile a?\nSubane boni mɔ a ɔwɔ kɛ yɛye yɛgua bɔkɔɔ a?\nKɛ ɔkɛyɛ na yɛaye subane dɛba ne yɛagua bɔkɔɔ ɛ?\n1, 2. Duzu a menli ɛyɛ ye nzonlɛ wɔ Gyihova Alasevolɛ anwo a?\nMENLI dɔɔnwo ɛnwu kɛ Gyihova Alasevolɛ le ngakyile. Kɛ neazo la, buluku kɛlɛvo Anton Gill hanvole Alasevolɛ mɔɔ wɔ Nazi Germany la wɔ bɛ subane kpalɛ ne anwo. Ɔhɛlɛle kɛ: “Nazima ne kpɔle Gyihova Alasevolɛ kpalɛ. Ɔkadwu 1939 la, ɛnee bɛ nuhua 6,000 gua efiade.” Ɔdoale zo kɛ, ɔnva nwo kɛ bɛyɛle bɛ kpɔdekpɔde la, bɛgyinlanle bɛ munlililɛ nu. Ɛnee bɛze Alasevolɛ ne mɔ kɛ bɛkola bɛnyia bɛ nu “anwodozo, bɛsie bɛ nwo dii, bɛdi nɔhalɛ, yɛɛ koyɛlɛ wɔ bɛ avinli.”\n2 Kenlensa ye ala, menli mɔɔ wɔ South Africa la ɛnwu subane mgbalɛ mɔɔ Gyihova Alasevolɛ da ye ali la. Mekɛ bie, ɛnee bɛmmaa Alasevolɛ mɔɔ asolo bɛ nwo nane wɔ maanle ne anu ɛngɔ bɛ mediema anwo. Noko, wɔ Molɛ December 18, 2011, ɛnee ɔyɛ anyelielɛ kɛ yɛ mediema mɔɔ bo 78,000 mɔɔ bɛvi ɛleka ngakyile mɔɔ wɔ South Africa nee maanle mɔɔ bikye bɛ la hɔyɛle nyianu titili wɔ nwɔhoalilɛleka kpole ne mɔɔ wɔ Johannesburg la. Mgbanyima mɔɔ nea nwɔhoalilɛleka ne azo la ko hanle kɛ: “Menli ekpunli ɛhye ala a bɛda subane kpalɛ ali mɔɔ menwu bɛ wɔ nwɔhoalilɛleka ye a. Bɛ muala bɛziezie bɛ nwo kɛnlɛma. Bɛzieziele nwɔhoalilɛleka ne kɛnlɛma kpalɛ. Mɔɔ tɛla biala la, koyɛlɛ wɔ bɛ avinli.”\n3. Duzu a maa yɛ mediemayɛlɛ ne yɛ ngakyile a?\n3 Edwɛkɛ zɛhae mɔɔ menli mɔɔ bɛnle Alasevolɛ ka la kile kɛ yɛ ewiade amuala mediemayɛlɛ ne le ngakyile amgba. (1 Pita 5:9 ɔbdw.) Duzu a maa yɛyɛ ngakyile yɛfi ahyehyɛdeɛ mɔɔ ɛha la anwo a? Nyamenle Edwɛkɛ ne nee ye sunsum nwuanzanwuanza ne moalɛ ti, yɛbɔ mɔdenle yɛye “subane dɛba ne,” na yɛwula “subane fofolɛ ne.”—Kɔl. 3:9, 10.\n4. Duzu a yɛbazuzu nwo wɔ edwɛkɛ ɛhye anu a, na duzu ati ɔ?\n4 Saa yɛye subane dɛba ne yɛgua a, ɔnle kɛ yɛwula ye bieko. Wɔ edwɛkɛ ɛhye anu, yɛbazuzu deɛmɔti ɔhyia kɛ yɛye subane dɛba ne yɛgua ndɛndɛ nee deɛmɔti yɛbahola yɛagyakyi subane ɛtane bie mɔ mɔɔ ɛha yɛ nwo la. Eza yɛbazuzu mɔɔ bɛdabɛ mɔɔ bɛdɛnla nɔhalɛ ne anu bɛhyɛ bahola ayɛ amaa bɛaye subane dɛba ne bɛagua bɔkɔɔ la anwo. Duzu ati a ngakyelɛ ɛhye mɔ anwo hyia ɛ? Ɔyɛ alɔbɔlɛ kɛ, bɛdabɛ mɔɔ bɛzonle Gyihova bɛhyɛ la bie mɔ ɛzia ɛwula bɛ subane dɛba ne bieko la. Ɔti, ɔwɔ kɛ yɛ kɔsɔɔti yɛfa kɔkɔbɔlɛ ɛhye anyebolo zo: “Mɔɔ dwenle kɛ ɔgyi ɛkɛ la ɛnlea boɛ na yeandɔ aze.”—1 Kɔl. 10:12.\n“BƐHU” BƐ ATIAKUNLUWƆZO BIALA“WƆ ADWƆMANE ƐBƐLA” NWO\n5. (a) Fa neazo kile deɛmɔti ɔhyia kɛ yɛye subane dɛba ne yɛgua ndɛndɛ la. (Nea mɔlebɛbo nvoninli ne.) (b) Nyɛleɛ boni mɔ a Kɔlɔsaema 3:5-9 maa yɛnwu kɛ ɔboka subane dɛba ne anwo a?\n5 Saa wɔ tɛladeɛ bie yɛ evinli na bɔbɔ nganeɛ ɛtane ba nu a duzu a ɛbayɛ a? Ɛbaye tɛladeɛ ne mɔɔ nganeɛ ɛra nu la wɔagua ndɛndɛ. Zɔhane ala a ɔwɔ kɛ yɛyɛ ye ndɛ yɛdi mɛla mɔɔ se yɛye subane mɔɔ Nyamenle anye ɛnlie nwo yɛgua la azo a. Yɛkulo kɛ yɛdi folɛ mɔɔ Pɔɔlo dule ye mekɛ zo Kilisienema la azo: “Ɔwɔ kɛ bɛye ɛhye mɔ amuala bɛgua.” Bɛmaa yɛzuzu subane ɛtane ɛhye mɔ mɔɔ Pɔɔlo hanle nwolɛ edwɛkɛ la anu nwiɔ anwo—adwɔmane ɛbɛla, nee evinli nyɛleɛ.—Kenga Kɔlɔsaema 3:5-9.\n6, 7. (a) Kɛzi Pɔɔlo hilele kɛ ɔwɔ kɛ yɛbɔ mɔdenle kpalɛ na yɛaye subane dɛba ne yɛagua bɔkɔɔ ɛ? (b) Kɛzi ɛnee Sakura ɛbɛlabɔlɛ de ɛ, na duzu a maanle ɔnyianle anwosesebɛ ɔgyakyile a?\n6 Adwɔmane ɛbɛla. Edwɛkɛkpɔkɛ mɔɔ bɛlimoa bɛhilele ɔ bo wɔ Baebolo ne anu kɛ “adwɔmane ɛbɛla” la fale menli nwiɔ mɔɔ bɛtɛgyale na bɛ nee bɛ nwo da nee mrenyia nwiɔ mɔɔ bɛ nee bɛ nwo da la. Pɔɔlo zele ɔ gɔnwo mɔ Kilisienema kɛ “bɛhu bɛ sonlabaka ne nvɛyeba” ne mɔ—kile kɛ bɛye atiakunluwɔzo ɛtane biala—mɔɔ le “adwɔmane ɛbɛla” la bɛgua. Ɛhye kile kɛ ɔwɔ kɛ yɛbɔ mɔdenle kpalɛ kɛ yɛbaye atiakunluwɔzo ɛtane biala yɛagua. Ɔnla aze, noko yɛbahola yɛali konim.\n7 Suzu mɔɔ dole Sakura * mɔɔ vi Japan la anwo nea. Mekɛ mɔɔ ɔlɛnyi la, ɛnee ɔ nwo yɛ ye koonwu yɛɛ ɔdi nyane. Ɔnyianle ɛvolɛ 15 la, ɔbɔle ɔ bo kɛ ɔ nee mrenyia ngakyile bala amaa ɔ nwo anyɛ ye koonwu. Sakura yele ɔ ko fane nsa. Ɔka kɛ: “Mɔlebɛbo ne, mendele nganeɛ kɛ melɛ banebɔlɛ, eza menyianle adwenle kɛ bɛkulo me yɛɛ me nwo hyia bɛ. Mɔɔ ɛnee melɛbɔ ɛbɛla funli ɛhye la menwunle kɛ menlɛ banebɔlɛ biala.” Sakura yɛle ɛhye too ɔnyianle ɛvolɛ 23. Akee ɔbɔle ɔ bo kɛ ɔ nee Alasevolɛ ne mɔ sukoa Baebolo ne. Sakura anye liele mɔɔ ɔzukoale la anwo, na ɔlua Gyihova moalɛ zo ɔlile nyiane nee adwenle nu fɔlɛbualɛ zo konim eza ɔgyakyile adwɔmane ɛbɛla ne bɔkɔɔ. Kɛkala, Sakura le dahuu adekpakyelɛ na ɔ nwo ɛnyɛ ye koonwu bieko. Ɔka kɛ, “Ɔyɛ me fɛ kɛ Gyihova kulo me dahuu la.”\nKƐZI BƐDI EVINLI NYƐLEƐ ZO KONIM LA\n8. Ninyɛne boni mɔ a kola gua yɛ nwo evinli wɔ Nyamenle anyunlu a?\n8 Evinli Nyɛleɛ. Edwɛkɛkpɔkɛ mɔɔ bɛlimoale bɛvale bɛhɛlɛle Baebolo ne mɔɔ bɛhile ɔ bo “evinli nyɛleɛ” la kile ninyɛne dɔɔnwo, tɛ nla nu ɛbɛla ɛtane ala. Ɔfale sigalɛtenlonlɛ mɔɔ boda bɛ anzɛɛ ngoayɛ mgbane mgbane nwo. (2 Kɔl. 7:1; Ɛfɛ. 5:3, 4) Eza ɔfale evinli nyɛleɛ mɔɔ bɛyɛ ye fealera nu, le kɛ mbuluku mɔɔ ka nla nwo edwɛkɛ ɛgengalɛ anzɛɛ nlanwonvoninli ɛnleanlɛ mɔɔ kola maa bɛbɔ bɛ nwo la anwo.—Kɔl. 3:5. *\n9. Duzu a kola fi “nla nwo atiakunluwɔzo ɛtane” nu ba a?\n9 Menli mɔɔ nlanwonvoninli ɛnleanlɛ ɛha bɛ nwo la nyia “nla nwo atiakunluwɔzo ɛtane,” na ɔkola ɔmaa bɛfa bɛ nwo bɛwula nla nu dahuu. Neɛnleanu kile kɛ, menli mɔɔ nlanwonvoninli ɛnleanlɛ ɛha bɛ nwo la yɛ bɛ ninyɛne kɛ menli mɔɔ nza nee nyiletane ɛnlonlɛ ɛha bɛ nwo la. Ɔnyɛ nwanwane kɛ nlanwonvoninli ɛnleanlɛ maa bɛnyia subane ɛtane la. Ɔmaa bɛbɔ anyiemgba, bɛyɛ mgbovonle wɔ gyima nu, anyelielɛ ɛnle bɛ abusua nu, bɛbɔ ewole yɛɛ bɛsɔ bɛ kɔme nyɛma. Mɔɔ nrenyia bie holale gyakyile nlanwonvoninli ɛnleanlɛ wɔ ɛvolɛ ko anzi la, ɔhanle kɛ, kɛkala ɔbu ɔ nwo.\n10. Kɛ ɔyɛle mɔɔ Ribeiro holale gyakyile nlanwonvoninli ɛnleanlɛ mɔɔ ɛha ɔ nwo la ɛ?\n10 Menli dɔɔnwo ɛtɛkolale nlanwonvoninli ɛnleanlɛ gyakyi. Noko Ribeiro mɔɔ vi Brazil la edwɛkɛ ne kile kɛ, bɛkola bɛgyakyi. Ribeiro vile sua nu la, ɛnee ɛtɛdwule ɛvolɛ abulanwiɔ, ɔnyianle gyima wɔ kɔmpɛlɛ bie mɔɔ bɛfa ngɛlata bɛyɛ debie fofolɛ la anu, na ɔnwunle nlanwonvoninli wɔ mbuluku ne mɔ anu. Ɔka kɛ: “Ngyikyingyikyi, ɔhale me nwo. Me nye liele nwolɛ kpalɛ, ɔti ɛnee me kunlu a anrɛɛ raalɛ mɔɔ me nee ye de la ɛvinde amaa meanlea vidio mɔɔ nlanwonvoninli wɔ nu la.” Kenle ko, Ribeiro nwunle buluku bie mɔɔ ɔ ti ne se, Mɔɔ Fa Abusua Anyelielɛ Ba La kɛ ɔla mbuluku mɔɔ bɛbayɛ nwolɛ gyima la anu. Ɔvale na ɔgengale. Mɔɔ ɔnwunle ye la maanle ɔ nee Gyihova Alasevolɛ zukoale Baebolo ne, noko ɔhyɛle kpalɛ na yeahola yeagyakyi ye subane ɛtane ne. Awieleɛ kolaa ne, duzu a boale ye a? Ɔka kɛ: “Menyɛle asɔne, mendwenledwenlenle Baebolo ne mɔɔ menzukoale la anwo, me nye zɔle Nyamenle subane mgbalɛ ne mɔ kpalɛ ɔti ɔmaanle mengulole Gyihova kpole mendɛlale nlanwonvoninli ɛnleanlɛ.” Nyamenle Edwɛkɛ ne nee sunsum nwuanzanwuanza ne boale Ribeiro maanle ɔyele ye subane dɛba ne ɔguale, bɛzɔnenle ye na kɛkala ɔle asafo nu kpanyinli.\n11. Duzu a ɔwɔ kɛ awie yɛ na yeahola yɛagyakyi nlanwonvoninli ɛnleanlɛ a?\n11 Kakye kɛ, Ribeiro yɛle ninyɛne dɔɔnwo bokale Baebolo ne mɔɔ ɔzukoale la anwo amaa yeali konim. Ɛnee ɔwɔ kɛ ɔmaa Baebolo ne mɔɔ ɔlɛsukoa la ka ye ahonle. Ɔlua asɔneyɛlɛ nee edwɛkɛ mɔɔ ɔdwenledwenlenle nwolɛ la azo, ɛhulolɛ mɔɔ ɔlɛ ɔmaa Nyamenle la yɛle kpole dɛlale nlanwonvoninli ɛnleanlɛ. Amaa awie ahola agyakyi nlanwonvoninli ɛnleanlɛ la, ɔwɔ kɛ ɔkulo Gyihova kpalɛ na ɔkyi ɛtane.—Kenga Edwɛndolɛ 97:10.\nBƐYE ƐYA, AHOLOBA NEE ADALƐBƆLƐ BƐGUA\n12. Duzu a boale Stephen maanle ɔgyakyile ɛya nee aholoba ɛbɔlɛ a?\n12 Menli mɔɔ ɛngyɛ na bɛava ɛya la ta bɔ awie mɔ aholoba. Nɔhalɛ nu, subane ɛhye ɛmmaa anyelielɛ ɛmba abusua nu. Stephen, selɛ bie mɔɔ vi Australia la ka kɛ: “Ɛnee meta meka ndane yɛɛ ɔngyɛ ɛnee meva ɛya. Me nee me ye yɛ avinli tetele fane nsa, na ɔhale ekyi na yɛabɔ ewole.” Akee Alasevolɛ ne mɔ bɔle ɔ bo kɛ bɛ nee agyalɛma ne sukoa Baebolo ne. Mɔɔ Stephen vale Baebolo ne anu folɛdulɛ yɛle gyima la, duzu a vile nu rale a? Ɔka kɛ: “Yɛ agyalɛ ne zɔle. Dɛba ne, saa awie ka me a, me ahonle kola futu kpole kpalɛ, noko kɛkala ɔlua Gyihova moalɛ zo megyakyi ɛyavalɛ.” Ɛnɛ, Stephen le asafo nu sonvolɛ na ɔ ye noko ɛyɛ dahuu adekpakyelɛ ɛvolɛ dɔɔnwo. Mgbanyima mɔɔ wɔ Stephen asafo ne anu la ka kɛ: “Ɔngulo ɛdendɛlɛ, ɔyɛ gyima ɛsesebɛ yɛɛ ɔle bɛlɛvo.” Bɛtɛnwunle kɛ yeva ɛya ɛlɛ. Asoo Stephen die ɛhye anwo nganvolɛ maa ɔ nwo ɔ? Ɔka kɛ: “Saa meammaa Gyihova amboa me yeammaa meangakyi bɔkɔɔ a, anrɛɛ meannyia subane ngɛnlɛma ɛhye mɔ.”\n13. Duzu a ɛyavalɛ fa ba a, na kɔkɔbɔlɛ boni a Baebolo ne fa maa a?\n13 Ndelebɛbo kpalɛ bie ati, Baebolo ne bɔ kɔkɔ kɛ yɛye ɛya, aholoba nee ɛdeɛdeanlɛ biala yɛgua. (Ɛfɛ. 4:31) Subane zɛhae maa bɛyɛ basabasa. Ewiade ne bu ɛyavalɛ kɛ ɛtane ɛnle nwo, noko ɔnli yɛ Bɔvolɛ ne eni. Ɛnee ɔwɔ kɛ menli dɔɔnwo ne ala ye subane ɛtane ɛhye mɔ gua na bɛahola bɛawula subane fofolɛ ne.—Kenga Edwɛndolɛ 37:8-11.\n14. Awie mɔɔ yɛ basabasa la bahola ayɛ bɛtɛɛ ɔ?\n14 Fa Hans mɔɔ le asafo nu kpanyinli wɔ Austria asafo bie anu la kɛ neazo. Hans asafo ne anu mgbanyima avinli ngitanwodivolɛ ne ka kɛ: “Ɔboka mediema mɔɔ bɛle bɛtɛɛ mɔɔ ɛbahulo kɛ ɛnwu ye la anwo. Noko, tɛ mekɛ ne amuala a ɛnee Hans le bɛtɛɛ a. Mɔɔ ɛnee ɔtɛdwule ɛvolɛ 20 la, ɔ nye liele nzanlonlɛ nwo, na ɔmaanle ɔyɛle basabasa. Kenle ko bie mɔɔ ɔvale ɛya wɔ mekɛ mɔɔ yebo la, ɔhunle bɛlɛra bie mɔɔ ɔ nee ye de la, na bɛdole ye efiade ɛvolɛ 20. Alimoa ne, efiade ɛlalɛ ne ammaa Hans angyakyi ɛya mɔɔ ɔfa la. Nzinlii, ye mame maanle asafo nu kpanyinli bie hɔkpɔlale ye wɔ efiade ɛkɛ, na Hans bɔle ɔ bo kɛ ɔsukoa Baebolo ne. Ɔka kɛ: “Ɛnee ɔyɛ se kɛ mebaye me subane dɛba ne meagua. Baebolo tɛkese le kɛ Ayezaya 55:7, mɔɔ ka kɛ: “Bɛmaa amumuyɛnli ne ɛgyakyi ɛtaneyɛlɛ,” nee 1 Kɔlentema 6:11, mɔɔ ka menli mɔɔ ɛgyakyi ɛtaneyɛlɛ anwo edwɛkɛ kɛ: “Kɛ ɛnee bɛ nuhua bie mɔ de la ɛne” la maanle me anwosesebɛ. Gyihova ɛnyia me nwo abotane, na yelua ye sunsum nwuanzanwuanza ne azo yeboa me yemaa mewula subane fofolɛ ne.” Mɔɔ Hans pɛle ɛvolɛ 17 nee foa wɔ efiade ne la, bɛyele ye kɛ Kilisienenli mɔɔ bɛzɔne ye. Ɔka kɛ: “Meda Gyihova ase kɛ yeze me anwunvɔne na yeva me ɛtane yehyɛ me a.”\n15. Subane boni a ɛbu zo a, na duzu a Baebolo ne ka ye wɔ nwo a?\n15 Saa ɛye aholoba ɛbɔlɛ ɛsie ahane a, adalɛbɔlɛ noko boka subane dɛba ne anwo. Kɛ neazo la menli dɔɔnwo bɔ adalɛ amaa bɛandua adwule anzɛɛ amaa bɛandwe bɛ nzo wɔ bɛ ɛtane ne mɔ anwo. Noko Gyihova le “nɔhavo Nyamenle.” (Edw. 31:5) Ɔti, ɔkulo kɛ ye azonvolɛ ne mɔ anu “ko biala” ka ‘nɔhalɛ kile ɔ gɔnwo’ mɔɔ ɔmbɔ “adalɛ” a. (Ɛfɛ. 4:25; Kɔl. 3:9) Ɔti, ɔwɔ kɛ yɛka nɔhalɛ saa bɔbɔ ɔbamaa yɛ nyunlu agua aze anzɛɛ yɛ nwo ahyele yɛ a.—Mrɛ. 6:16-19.\nKƐ ƆYƐLE MƆƆ BƐLILE KONIM LA\n16. Kɛ ɔkɛyɛ na awie aye subane dɛba ne agua bɔkɔɔ ɛ?\n16 Awie mɔdenlebɔlɛ angome ɛnrɛmaa ɔnrɛhola ɔnrɛye subane dɛba ne ɔnrɛgua. Ɛnee ɔwɔ kɛ Sakura, Ribeiro, Stephen, nee Hans mɔɔ bɛbɔ bɛ aluma wɔ edwɛkɛ ɛhye anu la bɔ mɔdenle kpalɛ na bɛahola bɛagyakyi bɛ subane ɛtane ne mɔ. Bɛlile konim ɔlua Nyamenle Edwɛkɛ ne nee ye sunsum nwuanzanwuanza ne mɔɔ bɛmaanle ɔnyianle bɛ adwenle nee bɛ ahonle ne azo tumi la azo. (Luku 11:13; Hib. 4:12) Amaa tumi ɛhye aboa yɛ la, ɔwɔ kɛ yɛkenga Baebolo ne dahuu, yɛdwenledwenle nwo, na yɛsɛlɛ Gyihova dahuu kɛ ɔmaa yɛ nrɛlɛbɛ nee anwosesebɛ amaa yɛava Baebolo nu folɛdulɛ yɛali gyima. (Dwɔh. 1:8; Edw. 119:97; 1 Tɛs. 5:17) Eza saa yɛsiezie yɛ nwo na yɛkɔ debiezukoalɛ dahuu a, Nyamenle Edwɛkɛ ne nee ye sunsum nwuanzanwuanza ne boa yɛ. (Hib. 10:24, 25) Bieko, ɔwɔ kɛ yɛfa ndenle ngakyile mɔɔ bɛdua zo bɛmaa Nyamenle menli mɔɔ wɔ ewiade amuala sunsum nu aleɛ la yɛdi gyima kpalɛ.—Luku 12:42.\nKɛ ɔkɛyɛ na yɛaye subane dɛba ne yɛagua bɔkɔɔ ɛ? (Nea ɛdendɛkpunli 16)\n17 Yɛzuzu subane ɛtane ngakyile mɔɔ ɔwɔ kɛ Kilisienema ye gua bɔkɔɔ la anwo. Noko asoo ɛhye ala a ɔwɔ kɛ yɛyɛ na Nyamenle anye alie yɛ nwo a? Kyɛkyɛ. Eza ɔwɔ kɛ yɛwula subane fofolɛ ne. Wɔ edwɛkɛ mɔɔ doa zo la anu, yɛbazuzu subane fofolɛ ne foa ngakyile mɔɔ ɔwɔ kɛ yɛwula ye dahuu la anwo.\n^ ɛden. 7 Tɛ bɛ aluma kpalɛ ɔ.\n^ ɛden. 8 Nea Questions Young People Ask—Answers That Work, Volume 1 buluku ne tile 25.\nFa nwa awie Fa nwa awie Kɛzi Yɛye Subane Dɛba Ne Yɛgua Bɔkɔɔ La


Asoo Gyisɛse edwɛkɛ mɔɔ wɔ Luku 20:34-36 la fane azɛlɛ ye azo ewudwazo ne anwo ɔ? | Debiezukoalɛ\nKENGA YE WƆ Afrikaans Albanian Amharic Arabic Argentina Mumule Aneɛ Armenian Aymara Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Colombia Mumule Aneɛ Croatian Czech Danish Drehu Dutch Efik English Estonian Ewe Fijian Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Tshiluba Tsonga Turkish Turkmen Turkmen Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Yoruba Zande Zulu\nGyisɛse zele Sadusiima kɛ bɛdabɛ mɔɔ bɛbadwazo bɛ bɛavi ewule nu la, bɛnrɛgya. (Luku 20:34-36) Asoo azɛlɛ ye azo ewudwazo ne anwo edwɛkɛ yɛɛ ɛnee ɔlɛka ɔ?\nKpuyia ɛhye anwo hyia, titile bɛdabɛ mɔɔ bɛ kulovolɛ bie ɛha ɛleka bie la. Bie a menli ɛhye mɔ kulo kɛ bɛ nee bɛ bokavolɛ ne gya bieko saa bɛdwazo ye wɔ ewiade fofolɛ ne anu a. Kunlavolɛ nrenya ko hanle kɛ: “Me nee me ye yɛanyɛ yɛ adwenle kɛ yɛpɛ yɛ agyalɛ ne azo. Ɛnee yɛkulo kɛ yɛbɔ nu yɛsonle Gyihova kɛ kunli nee yelɛ dahuu. Nganeɛ ko ne ala a metɛte a.” Asoo bɛdabɛ mɔɔ bɛbadwazo bɛ la bɛahola agya bieko? Yɛnrɛhola yɛnrɛha.\nYɛ mbuluku ne bie ɛha kɛ Gyisɛse edwɛkɛ ɛhye fane azɛlɛ ye azo ewudwazo ne anwo na ɔda ali kɛ bɛdabɛ mɔɔ bɛbadwazo bɛ wɔ ewiade fofolɛ ne anu la ɛnrɛgya. * (Mat. 22:29, 30; Maake 12:24, 25; Luku 20:34-36) Asoo Gyisɛse edwɛkɛ ne fane menli mɔɔ bɛbadwazo bɛ bɛahɔ anwuma la noko anwo ɔ? Maa yɛzuzu mɔɔ Gyisɛse hanle la anwo.\nKɛzi edwɛkɛ ne bɔle ɔ bo la. (Kenga Luku 20:27-33.) Sadusiima mɔɔ ɛnee bɛnlie ewudwazo ne bɛnli la bɔle mɔdenle kɛ bɛdua ewudwazo ne nee bɛ diema aye ɛgyalɛ nwo kpuyia zo bɛazɔ Gyisɛse bɛanlea. * Gyisɛse buale bɛ kɛ: ‘Ewiade ɛhye anu mrenya nee mraalɛ gya bɛ nwo, na mrenya nee mraalɛ mɔɔ anwo fɛta zɔhane ewiade ne la, saa mekɛ ne dwu na bɛdwazo bɛ bɛfi ewule nu a bɛnrɛgya anzɛɛ bɛnrɛva bɛ bɛnrɛmaa agyalɛ. Bɛbayɛ kɛ anwuma soanvolɛma la na bɛnrɛwu ɛlɛ. Bɛle Nyamenle amra, ɔboalekɛ bɛdwazo bɛ bɛvi ewule nu.’—Luku 20:34-36.\nDuzu ati a yɛ mbuluku ne mɔ hanle kɛ ɔbayɛ kɛ ɛnee Gyisɛse ɛlɛka azɛlɛ ye azo ewudwazo ne anwo edwɛkɛ ɛ? Ndelebɛbo nwiɔ ɛhye mɔ ati ɔ. Mɔɔ lumua, ɔbayɛ kɛ azɛlɛ ye azo ewudwazo ne a ɛnee wɔ Sadusiima ne adwenle nu a. Mɔɔ tɔ zo nwiɔ, Gyisɛse hwenle menli ne adwenle hɔle Ebileham, Ayezeke, nee Gyekɔbo—tete selɛma mɔɔ bɛbadwazo bɛ bɛara azɛlɛ ye azo la anwo zo ɔvale ɔdwulale ye edwɛkɛ ne.—Luku 20:37, 38.\nNoko, ɔbayɛ kɛ ɛnee anwuma ewudwazo ne anwo edwɛkɛ wɔ Gyisɛse adwenle nu. Duzu a yɛbahola yɛagyinla zo yɛaha ye zɔ a? Maa yɛzuzu edwɛkɛ titile nwiɔ anwo.\n‘Bɛdabɛ mɔɔ ɔfɛta kɛ . . . bɛdwazo bɛ bɛfi ewule nu la.’ Bɛbu nɔhavoma mɔɔ bɛkpokpa bɛ la kɛ bɛfɛta “Nyamenle Belemgbunlililɛ ne.” (2 Tɛs. 1:5, 11) Bɛgyinla ɛkpɔnedeɛ ne azo bɛbua bɛ benle bɛmaa ngoanelielɛ; yemɔti bɛnrɛwu kɛ ɛtanevolɛma mɔɔ bɛbua bɛ ewule fɔlɛ la. (Wulo. 5:1, 18; 8:1) Bɛhɛlɛ kɛ “nyilalɛ nee anyunlunyia” ɛha menli ɛhye mɔ mɔɔ bɛfɛta anwuma ewudwazo ne la. (Yek. 20:5, 6) Noko “ɛtanevolɛma” boka bɛdabɛ mɔɔ bɛbadwazo bɛ bɛara azɛlɛ ye azo la anwo. (Gyi. 24:15) Asoo yɛbahola yɛaha kɛ bɛ nwo “fɛta” ewudwazo ɔ?\n“Bɛnrɛwu ɛlɛ.” Gyisɛse anga kɛ: “Bɛnrɛwu bieko.” Emomu ɔhanle kɛ: “Bɛnrɛwu ɛlɛ.” Ngilebɛbo bie mɔ ka kɛ “bɛnrɛwu bieko” yɛɛ “ewule ɛnlɛ bɛ nwo zo tumi.” Bɛdabɛ mɔɔ bɛkpokpa bɛ mɔɔ bɛbava nɔhalɛlilɛ bɛawie bɛ azɛlɛ ye azo gyima ne la, bɛbadwazo bɛ bɛahɔ anwuma bɛamaa bɛ damɛnlangoate ngoane. (1 Kɔl. 15:53, 54) Ewule ɛnlɛ menli mɔɔ banyia anwuma ewudwazo ne la anwo zo tumi bieko. *\nKɛkala kɛzi ɔwɔ kɛ yɛdwula edwɛkɛ ne ɛ? Ɔbahola yeara ye kɛ menli mɔɔ bɛbadwazo bɛ nee bɛ agyalɛ nwo edwɛkɛ ne mɔɔ Gyisɛse hanle la fane bɛdabɛ mɔɔ bɛbadwazo bɛ bɛahɔ anwuma la anwo. Saa ɔle zɔ a, ɛnee ye edwɛkɛ ne maa yɛnwu anwuma ewudwazo ne anwo ninyɛne dɔɔnwo: Bɛnrɛgya, bɛnrɛwu, na wɔ adenle bie azo bɛle kɛ anwumabɔvolɛma—sunsum nu abɔdeɛ mɔɔ ɛnyelɛ ɛnnwu bɛ. Noko, mɔɔ yɛha la nee kpuyia dɔɔnwo lua.\nMɔɔ lumua, duzu ati a Gyisɛse hwenle adwenle hɔle anwuma ewudwazo ne azo wɔ mekɛ mɔɔ ɔbua Sadusiima mɔɔ ɔbayɛ kɛ ɛnee azɛlɛ ye azo ewudwazo ne a wɔ bɛ adwenle nu la ɛ? Tɛ mekɛ ne amuala a Gyisɛse bua ye dwazotiama kɛmɔ bɛkpondɛ ye la a. Kɛ neazo la, ɔzele Dwuuma mɔɔ bizale ye sɛkɛlɛneɛ la kɛ: “Bɛbubu Ɛzonlenlɛ Sua ɛhye bɛgua na mebava kenle nsa meazi.” Ɔda ali kɛ, ɛnee Gyisɛse ze adwenle mɔɔ bɛlɛ wɔ ɛzonlenlɛ sua ne anwo la, noko “Ɛzonlenlɛ Sua ne mɔɔ ɛnee Gyisɛse ɛlɛka nwolɛ edwɛkɛ la a le ɔdaye mumua ne ye sonlabaka ne.” (Dwɔn 2:18-21) Ɔbayɛ kɛ Gyisɛse dele nganeɛ kɛ nwolɛ ɛngyia kɛ ɔbabua Sadusiima mɔɔ bɛnlie ewudwazo ne nee anwumabɔvolɛma bɛnli la. (Mrɛ. 23:9; Mat. 7:6; Gyi. 23:8) Emomu, bie a ɛnee ɔkulo kɛ ɔda nɔhalɛ ne mɔɔ fane anwuma ewudwazo ne anwo la ali ɔkile ye ɛdoavolɛ nɔhavoma ne mɔɔ kenlebie bɛbanyia ewudwazo ɛhye la.\nMɔɔ tɔ zo nwiɔ, duzu ti a Gyisɛse hwenle adwenle hɔle Ebileham, Ayezeke, nee Gyekɔbo mɔɔ bɛbanyia ewudwazo wɔ azɛlɛ ye azo kenlebie la anwo zo ɔvale ɔdwulale ye edwɛkɛ ne ɛ? (Kenga Mateyu 22:31, 32.) Yɛ ye nzonlɛ kɛ Gyisɛse vale edwɛkɛ “mɔɔ fane mɔwuamra ɛdwazolɛ nwo la” a bukele ye tete selɛma ne anwo edwɛkɛ ne anye a. Bie a zɔhane edwɛkɛ ne bamaa bɛava bɛ adwenle bɛazie debie fofolɛ zo. Akee, Gyisɛse vale edwɛkɛ ne mɔɔ Gyihova hanle hilele Mosisi wɔ kpɔkɛ ne mɔɔ ɛnee ɛlɛsɔ anwo ɛkɛ ne mɔɔ Sadusiima ne ka kɛ bɛdie bɛdi la ɔlile daselɛ kɛ azɛlɛ ye azo ewudwazo ne le Nyamenle bodane mɔɔ gyi ye kpundii a.—Ade. 3:1-6.\nMɔɔ tɔ zo nsa, saa Gyisɛse edwɛkɛ ne mɔɔ fane ewudwazo ne nee agyalɛ nwo la fane anwuma ewudwazo ne anwo a, asoo ɛhye kile kɛ bɛdabɛ mɔɔ bɛbadwazo bɛ bɛara azɛlɛ ye azo la bahola agya ɔ? Kpuyia ɛhye anwo nyelebɛnloa fɔɔnwo ɛnle Nyamenle Edwɛkɛ ne anu. Nɔhalɛ, saa anwuma ewudwazo ne anwo edwɛkɛ yɛɛ ɛnee Gyisɛse ɛlɛka a, ɛnee ye edwɛkɛ ne ɛngile kɛ bɛdabɛ mɔɔ bɛbadwazo bɛ bɛara azɛlɛ ye azo la bahola agya anzɛɛ bɛnrɛhola bɛnrɛgya wɔ ewiade fofolɛ ne anu.\nƐnɛ, yɛze kɛ Nyamenle Edwɛkɛ ne se ewule pɛ agyalɛ zo. Ɛhye ati, saa kunlavolɛ nrenya anzɛɛ raalɛ si kpɔkɛ kɛ ɔgya bieko a ɔnle kɛ ye adwenle bua ye fɔlɛ. Ɛhye le ahenle ɔdaye ye kpɔkɛzilɛ na ɔnle kɛ bɛtendɛ bɛtia ye.—Wulo. 7:2, 3; 1 Kɔl. 7:39.\nNɔhalɛ, ewiade fofolɛ ne anwo kpuyia dɔɔnwo wɔ ɛkɛ. Noko, kɛ anrɛɛ yɛbabɔ yɛ ti anu yɛabua la, ɔwɔ kɛ yɛkendɛ na yɛnea mɔɔ ɔbazi la. Yɛbahola yɛalie yɛali kɛ: Alesama mɔɔ bɛyɛ tieyɛ la anye balie, ɔluakɛ Gyihova bava mɔɔ yɛhyia nwo nee mɔɔ yɛkulo la yeamaa yɛ.—Edw. 145:16.\n^ ɛden. 4 Nea June 1, 1987, The Watchtower mukelɛ 30-31.\n^ ɛden. 5 Wɔ Baebolo mekɛ nu, ɛnee ɔle amaamuo kɛ saa nrenya wu na yeanwo a, ɔ diema nrenya kola gya kunlavolɛ raalɛ ne na ɔ nee ye wo amaa ɔ diema ne mɔɔ ɛwu la duma amminli.—Mɔl. 38:8; Mɛla 25:5, 6.\n^ ɛden. 9 Bɛdabɛ mɔɔ bɛbanyia azɛlɛ ye azo ewudwazo ne la banyia dahuu ngoane, tɛ damɛnlangoate ngoane ɔ. Saa ɛkpondɛ kɛ ɛnwu ngakyile mɔɔ wɔ damɛnlangoate ngoane nee dahuu ngoane avinli la a nea The Watchtower, April 1, 1984, mukelɛ 30-31.\nKpuyia Mɔɔ Vi Kengavoma Ɛkɛ—August 2014


Edwɛne 8—Gyihova Le Yɛ Ɛvealeka | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai America Mumule Aneɛ Amharic Amis Arabic Armenian Attié Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Damara Dangme Danish Dayak Ngaju Douala Drehu Dutch Edo Efik English Esan Estonian Ewe Faroese Fijian Finnish Fon French Fulfulde (Cameroon) Ga Garifuna Georgian German Giliki Gitonga Gokana Greenlandic Guarani Gun Haitian Creole Hausa Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibanag Ibinda Icelandic Igbo Iloko Indonesian Isoko Italian Japanese Javanese Kabiye Kabuverdianu Kachin Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Medumba Min Nan (Taiwan) Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Ponapean Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Macedonia) Romany (Macedonia) Cyrillic Ronga Runyankore Russia Mumule Aneɛ Russian Samoan Sangir Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Talian Tamil Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Uzbek Venda Vietnamese Wallisian Waray-Waray Wayuunaiki Welsh Wolaita Xhosa Yapese Yemba Yoruba Zapotec (Isthmus) Zulu\nGyihova Le Yɛ Ɛvealeka\n1. Gyi-ho-va yɛ fea-be-lɛ,\nYɛ rɛ-le wɔ ye nu.\nYe ɛ-la-wo-lɛ bɔ-bɔ\nBa-bɔ yɛ nwo ba-ne.\nƆ-boa ye nɔ-ha-vo-ma ne,\nƐ-hye le nɔ-ha-lɛ bɔ-kɔɔ.\nGyi-ho-va le a-ra-ne,\nƆ-le nɔ-ha-vo-lɛ da-huu.\n2. A-pe-nle ba-ho a-dɔ,\nWɔ ɛ nwo ɛ-kɛ ne,\nNee bɛ-lɛ-vo-ma ne.\nƆ-ti ɔ-nle kɛ yɛ-su-lo;\nMu-nzu-le bie ɛ-nrɛ-do yɛ.\nƆ-ba-bɔ yɛ nwo ba-ne.\nYɛ-ba-vea ɔ ndɛ-ba a-bo.\n3. Ɔ-ba-bɔ yɛ nwo ba-ne\nNde-nle mua-la a-nu.\nNɔɔ-zo nee a-le-hye-nlɛ,\nƐ-le-ka mɔɔ yɛ-kɔ bia-la,\nYɛ-nrɛ-zu-lo de-bie bia-la.\nGyi-ho-va, yɛ fea-be-lɛ,\nƆ-bɔ yɛ nwo ba-ne da-huu.\n(Eza nea Edw. 97:10; 121:3, 5; Aye. 52:12.)\nGyihova Le Yɛ Ɛvealeka (Edwɛne 8)


MATA 1, Nouveau Testament Doyayo (NTD) | The Bible App\nDoyayo - 1988 Edition (NT)\n© Alliance Biblique du Cameroun 1991\nZjisti více o Nouveau Testament Doyayo\nMATA Dɔgl Rɔb yɔ Mata bįį MATA 1\n1Yeesu Kristu ɗɛntɛ ɔ̧ɔ̧ zaŋgya̧ dɔgl gɛrɛ. Yeesu Kristu zaŋgɔ fu̧u̧ a Dawda dɔ̧ɔ̧t du. Dawda be zaŋgɔ fu̧u̧ a Abraham ge.\n2Abraham mɔɔ Isaaku. Isaaku mɔɔ Yakuba. Yakuba mɔɔ Yahuda hi hindaɔ hiya hi yɛ̧ɛ̧dɛ ɔ̧ɔ̧. 3Yahuda mɔɔ Farɛs hi Zaara (naaya̧ gɛ Tamar). Farɛs mɔɔ Hesrun. Hesrun mɔɔ Aram. 4Aram mɔɔ Aminadab. Aminadab mɔɔ Naasun. Naasun mɔɔ Salmuna. 5Salmuna mɔɔ Bowas (nɔɔtɔ gɛ Rahab). Bowas mɔɔ Obɛd (nɔɔtɔ gɛ Rud). Obɛd mɔɔ Yɛsa. 6Yɛsa mɔɔ waar gbɔɔl bɔ Dawda.\nDawda mɔɔ Sulemaanu (nɔɔtɔ gɛ Uriya nistɔ). 7Sulemaanu mɔɔ Robowam. Robowam mɔɔ Abiya. Abiya mɔɔ Asa. 8Asa mɔɔ Yusufat. Yusufat mɔɔ Zoram. Zoram mɔɔ Uziya. 9Uziya mɔɔ Zotama. Zotama mɔɔ Akas. Akas mɔɔ Hezekiya. 10Hezekiya mɔɔ Manase. Manase mɔɔ Amɔŋ. Amɔŋ mɔɔ Zoziyas.\n11Zoziyas mɔɔ Zekuniya hi yɛ̧ɛ̧dɛ ɔ̧ɔ̧ a wɛlyɔ hi tuus Israhilaya wɔ a hi hɛbt du hi ka̧hi a Baabila gedu. 12Yɔ hi kam Israhilaya wɔ a Baabila, Zekuniya mɔɔ Salatiyɛl. Salatiyɛl mɔɔ Zorobabɛl. 13Zorobabɛl mɔɔ Abihuda. Abihuda mɔɔ Elyakim. Elyakim mɔɔ Azora. 14Azora mɔɔ Zadoka. Zadoka mɔɔ Akim. Akim mɔɔ Elyuda.\n15Elyuda mɔɔ Eliyazar. Eliyazar mɔɔ Matan. Matan mɔɔ Yakuba. 16Yakuba mɔɔ Mariyama waltɔ Yusufu. Mariyama gii mɔɔ Yeesu yɔ nuŋgɔ a Masihu, raakɔ a Za̧a̧nyɔ Bɛt yaazige. 17Zaŋgɔ baar a Abraham ge gi tuur a Dawda ge, baa zaŋg koobl daa nasɔ. Yɔ baar a Dawda ge gi tuur a wɛl yɔ hi tuus Israhilaya wɔ a hi hɛbt du hi ka̧hi a Baabila gedu baa zaŋg koobl daa nas be, yɔ baar a Israhilaya wɔ kaŋkya̧ bɔ Baabila gedu gi tuur a Yeesu Masihu zaŋgɔ bɔ gedu gi zaŋg koobl daa nas be.\n18Yeesu Kristu mɔɔkɔ bɔ tuur anyɔ lɛ: yɔ nɔɔtɔ Mari-yama gi Yusufu gbaagɔ, hi ɔksir nɛ gɛ, zɛm Mariyama buud ma hi Bɛt Mɔkilɔ tɛŋkɔ. 19Yɔ gbaagɔ Yusufu gi ɗɔbsig Bɛt hi rɔb be, wɛɛ gi hā̧ā̧ge an gi ha̧a̧n Mariyama seem a dood lɔlgbar gɛ, mɔk an gi hɛɛtin hi gii bɔ doo gi mɛɛ. 20Anyɔ gi mɔkig hin anbɔ, Waar Bɛtwalsɛr za zaa ge a yorum du raage\na mɔɔ Yusufu Dawda waawalɔ, bɔ hoob gi ha̧a̧mɔ Mariyama look an nis mɔ. Bud waa bɔ hi Bɛt Mɔkilɔ tɛŋk ɔ̧ɔ̧nɛ. 21Gi mɔɔ waawalɔ mɔ dɔ̧ɔ̧sig nuŋgɔ a Yeesu gii gi za̧a̧s doodɔ a hinha̧a̧lya̧ wɔ gedu.\n22Hin wɔrɔ sɛw hi tuur an hinyɔ Waar Bɛt dɔg a ya̧a̧kɛŋkɔya bɔ gi ya̧a̧ du gi wooyyɔ\n23a yɛrɛ nis bɔ mɛɛ walya̧a̧ gɛ gi budɔ, gi mɔɔ waawalɔ hi dɔ̧ɔ̧sig nuŋgɔ a Emanuyɛl, hinɔ raakɔ a Bɛt gi hi wɛya.\n24Yusufu yɔ rɛmɔ woo anyɔ Bɛtwalsɛr bɔ raage, wɛɛ loo Mariyama kaŋg gɔ gi lɛlɛ. 25Yɔ anbɔ nis bɔ mɔɔ waa bɔ kete, ɓɔr hi ɔɔ ɔksig lɛlgbunu. Yusufu wɛɛ dɔ̧ɔ̧s waa bɔ nuŋgɔ a Yeesu.\nProzkoumej MATA 1 podle Verše